
Socialistisk Arbejderavis 





Mange i Danmark dukker nakken og accepterer 
"nødvendighedens politik”, men flere og flere mennesker 
søger andre svar end flere nedskæringer, mere racisme 
og flere krige. I en tid, hvor uligheden stiger, velfærden 
angribes, racismens gift bliver spredt, er behovet for et 
solidarisk modsvar åbenlyst. 


Socialistisk Arbejderavis hæver et banner for et modsvar, 
gøder håbet, om at en anden verden er mulig og organiserer 
aktiv modstand mod racisme og nedskæringer. Derfor har 
du brug for os. Og vi har brug for dig! 


Socialistisk Arbejderavis har ingen rige donorer fra 
erhvervslivets top - derfor gør din støtte en afgørende 
forskel for os. Modstand og oprør koster penge. Uanset om 
du er rig eller fattig, en aktiv del af IS/U eller sympatisør, 
kan du styrke modsvaret til regeringens asociale og 
racistiske politik. 


Få Socialistisk Arbejderavis i et år for 200 kr. eller køb din 
avis på gaden - alle donationer over 10 kr. går til at sikre, 
at vi kan trykke og sende avisen ud til vores støtter. 


Se mere på: www.socialister.dk 


Gesten Pride 


- et modsvar til homofoberne 


26. august 2017 er datoen for den første Pride i den sydjyske 
by, Gesten, der tæller 930 indbyggere. Den 3. juli skrev Anni 
Grimm, byrådsmedlem i Vejen Kommune, et stærkt homofobisk 
læserbrev i Jydske Vestkysten. DF'eren, der er bosat i Gesten, er 
træt af ”politisk overkorrekthed”, der giver ”afvigere” ret til frit 
at eksistere i det offentlige rum. 





Af Anna Wolf Kristensen 


Hendes mildest talt afskyelige udtalelser, der bl.a. indeholdt nogle 
usmagelige sex-vittigheder, er blevet mødt med modstand i hele landet. 
Den bedste respons har været landsbyens indbyggeres egen effektive 
organisering af en Pride-fest for at sige fra og vise, at homofoberne er de få. 

Hvis man skulle have glemt, hvad Gay Pride handler om, når man er i 
København, hvor forskellige virksomheder tager regnbuen til sig i et par 
dage, er Gesten Pride påmindelsen: Pride er svaret til homofoberne. 

Det er markeringen af fortidens, nutidens og fremtidens kampe, 
der har vundet rettigheder og reformer. Det er en synliggørelse og 
en solidaritetserklæring. Og det er et eksempel på, at det er muligt at 
opbygge brede bevægelser, der kan sige fra over for både homofoberne, 
chauvinisterne, racisterne, fascisterne mv. 


MARXISME 2017 


Debatter for socialister og anti-kapitalister 


17.-18. november I København 


Oplev blandt andre foredragsholder og debattør Emma Holten, Mikkel 
Warming (Enhedslisten), Mark Thomas (Socialist Workers Party), historiker 
Morten Thing og politisk ordfører fra Ålternativet Carolina Magdelene Maier 

samt en række fagligt aktive i debat med Internationale Socialister. 


Tilmeld dig ved at sende en mail til isuEsocialister.dk. Pris: 150 kr. 
(75 kr. arbejdsløse, studerende etc.). Pris for enkeltmøder: 25 kr. 





Lars Seier skaber jobs og pleasure 


Hvis du tilfældigvis skulle have 75.000 euro 
(eller ca. 560.000 kr.) tilovers i feriebudgettet 
(og hånden på hjertet, hvem har ikke det i 
disse tider?), kan du leje Saxo Bank-stifter 
Lars Seier Christensens luksusyacht en uge. 





Af Lars Henrik Carlskov 


Denne helt uundværlige forbrugerinformation kan 
man læse i livsstilsmagasinet Børsen Pleasure, der at 
dømme ud fra navnet sandsynligvis henvender sigtil en 
hidtil overset målgruppe, som forbinder en særlig form 
for lyst med aktier, obligationer og andre værdipapirer. 

Og da få ting som bekendt ligger os mere på sinde her 
på avisen end netop finansverdenens lyst, nydelse og 
generelle velbefindende, er denne oplysning hermed 
videregivet. 

Men hæderen for at have opstøvet denne for 
offentligheden helt afgørende information bør 
naturligvis tilfalde det frimarkeds-elskende Dagbladet 
Børsen, hvis årlige statsstøtte på 17,5 millioner kr. derfor 
forekommer en anelse i underkanten. Demokratiet 
havde været fattigere uden. 

WC-papirsfoldere 

Børsen forklarer, at ”alene bådens størrelse betyder, 
at personalet må kommunikere via walkie-talkie.” 
Lars Seier er det, man kalder en jobskaber, for hvem 
kan benægte, at uden ham og andre milliardærer og 
millionærer ville produktionen af walkie-talkies til 


luksusyachter falde markant? 

”På båden er der hele tiden styr på, hvor vi er, og 
hvad vi laver”, kan Børsen endvidere oplyse. Denne 
tilsyneladende luksuriøse betjening skal dog nok 
snarere ses som en præventiv foranstaltning for at undgå 
livsfarlige situationer, hvor f.eks. Hella Joof kommer på 
besøg og i nærheden af tændstikker. 

Det beskrives desuden, hvordan der spises frokost 
ved den franske riviera blandt russiske oligarker, dvs. 
folk, som er kommet lige så ærligt til deres penge som 
Lars Seier Christensen. Men særligt én detalje ved Seiers 
yacht giver Børsen ægte pleasure: ”Et besøg på toilettet 
afslører, at det yderste stykke af toiletpapiret er sirligt 
foldet i en kvadratisk fold over den gyldne metallåge, 
der dækker over toiletpapiret. Sådan er det på ethvert 
toiletbesøg ombord på båden.” 

Her ser vi igen Seier som jobskaber - og endda i 
vitale samfundsfunktioner såsom wc-papirfoldere for 
rigmænd, der skal en tur på tønden. 

Men desværre formår den typiske danske 
misundelsessyge ikke at værdsætte folk som Seier, der 
har arbejdet sig hele vejen op fra sidegadevekselerer 
til stiftelsen af fondsmæglerselskabet Midas 
med selskabstømmerpenge til Saxo Bank, hvis 
forretningsmodel med Bagmandspolitiets ord har ”en 
særlig høj risiko” for ”hvidvask eller terrorfinansiering”. 

Tanken om at leve i et samfund, der ikke belønner den 
type adfærd, bør vække rædsel i os alle. 


Syrien: revolution, kontrarevolution og krig 





Se mere på: 
www.facebook.com/groups/intsoc/ 


Forlaget Solidaritet og Forlaget Modstand 
præsenterer forfatter og journalist, Anne 
Alexander i anledningen af udgivelse af den 
danske oversættelse af Syrien - revolution, 
kontrarevolution og krig”. 


MØDER I AARHUS 24/10-2017 
MØDER I ODENSE 25/10-2017 
MØDER I KØBEHAVN 26/10-2017 





De borgerliges 
angreb kan stoppes 


Løkke-regeringen og dens borgerlige støtter forsøger at overdøve deres 
brutale angreb på velfærden med en rabiat racistisk retorik. 


Socialdemokraterne forsøger febrilsk at følge med. 

17. september lød det på Dansk Folkepartis landsmøde, til stort bifald: 
"Udlændinge sviner, svindler, stjæler, voldtager og dræber.” 

Seks dage senere sagde oppositionsleder Frederiksen om DF og 
topskatten til den socialdemokratiske kongres: "Jeg vælger at stole på jer 
nu.” Det var en del af et bredere frieri til DE. 

Nyrup bakkede op - DF var nu blevet "stuerene”! 

DF kvitterede straks med at gå ud i en "danskheds-offensiv'". 


To fronter 
De borgerlige er i offensiven på to fronter: Angreb på studerende, arbejdere, 
pensionister osv. - de såkaldte "velfærdsangreb” (se side 6-7). 

Den anden front er, at den racistiske retorik får endnu nogle hak opad 
(se side 4-5). 

De to fronter har længe været fast emne på denne plads i Socialistisk 
Arbejderavis. Desværre med alt for god grund. 

Oftest er det fulgt op af, at der er brug for mere modstand - og for en 
venstrefløj, der vil organisere modstanden. Men: 


Hvad kan venstrefløjen gøre? 
Allerførst: "Venstrefløjen” er ikke bare én selv og éns nærmeste miljø. Eller 
et af venstrefløjens folketingspartier. 

Venstrefløjen er fx langt de fleste dem, der stemte SF, Alternativet eller 
Enhedslisten ved sidste valg - ca. 600.000 mennesker. 

Men langt flere er imod, når det bliver konkret. Fx var 2 ud af 3 imod 
Corydons angreb på dagpengene. 

Og over en tredjedel af befolkningen sagde (få dage efter angrebet 
på Krudttønden i 2015!) klart, at de var tilhængere af et multi-kulturelt 
samfund. 


De få skal organisere de mange 
Men Corydon kunne gennemføre sit dagpenge-angreb, fordi de 60-70 pct., 
som var mod angrebet, ikke blev organiseret til aktiv modstand. 
Eller tag et dugfrisk eksempel: Til Velfærdsalliancens demonstration i 
Kbh. 15. september deltog 4-5.000 (se her på siden). 
Langt hovedparten blev organiseret ved, at én af de pædagogiske 
fagforeninger, LFS, mobiliserede på de pædagogiske arbejdspladser. 
Hvis flere fagforeninger, uddannelsesorganisationer og venstrefløjens 
partier havde gjort det samme, og ikke kun i København, kunne 15. 
september være blevet en magtfuld protest mod Løkkes tyve25-plan. 
Det, der mangler, er ikke folks utilfredshed. Den er der. Det er viljen til 
at organisere utilfredsheden. 


Racisme og danskhed 

På racisme-fronten er problemet til dels det samme: I modsætning til 
mange andre lande i Europa har Danmarkikke en anti-racistisk bevægelse. 
Små netværk, der laver små protester, ja. Men ingen, der organiserer noget 
fælles. 

Men mod racisme og nationalisme er der også brug for ideologisk 
klarhed. Det er forstemmende, hvor svag venstrefløjen i Danmark er på 
dén bane. 

Støjberg og DF er ikke uovervindelige. Men de bliver ikke bragt i 
defensiven ved at konkurrere om at være mest "dansk" 

Her er det nødvendigt helt at afvise de nationalistiske præmisser: Vi 
har mere til fælles med arbejdere i alle lande, der slås mod forringelser 
og undertrykkelse, end vi har med "danske” Mærsk, Støjberg eller Pia 
Kjærsgaard. 


Klare tanker og organiseret modstand 

Internationale Socialister/ISU har viljen og politikken til at organisere 
mod racisme og velfærds-angreb. Men vi er endnu for få til for alvor at 
gøre en forskel. 


Derfor opfordrer vi til, at du også går med, så vi kan blive et lidt større 
mindretal, der organiserer det flertal, der er imod angrebene på velfærd, 
flygtninge eller muslimer. (Se her på siden hvordan). 


af Internationale Socialister, ISU Internationale 
Socialister / ISU, Postboks 533 2200 København N 5342- 
0357669 
saaQsocialister.dk 
stk. 


www.socialister.dk OTM 1200 


Anders Bæk Simonsen Red. afsluttet den 6. 
1600-2687 


september 2017 

- kan vi stoppe klimakatastrofen? 


CO” Concentration 


CO, (ppm 


Sea Level 


Sea Level (ft) T Anomaly (C) 


400 350 300 250 


Global Temperature 





Holocene 
Se 


. SØ 
Eemian 


Adapted from Hansen & Sato 


200 150 100 50 0 


Time (thousands of years before present) 


www.johnenglander.net 


Det er ikke længere et spørgsmål om, hvornår 
klimaforandringer sætter ind - de er i gang. 





Af Jesper Juul Mikkelsen 


For mange millioner mennesker er 
klimaforandringerne i dag en dødelig realitet. Vi ser 
allerede nu klimaflygtninge i Afrika syd for Sahara; 
øgrupper i Stillehavet vil blive oversvømmet; det var 
en lang tørkeperiode, som var en af årsagerne til den 
syriske revolution og senere borgerkrig; og den lange 
tørkeperiode i Peru og Sydafrika har flere år i træk 
ødelagt høsten. 

Vi oplever de kraftigste orkaner, som nogensinde 
er målt, vi mærker de varmeste temperaturer, som 
nogensinde er målt, og vi ser den største afsmeltning 
af polerne og gletscherne nogensinde. 

Der er ingen tvivl - klimaforandringerne er i gang 
med at forandre vores klode, vores liv og vores 
civilisation. 


400 ppm 


I 2016 overskred vi det mål for mængden af CO2 i 
atmosfæren, som politikere havde sat, det mål, som de 
italer og kampagner havde sagt, vi skulle holde os på 
den rigtige side af; nemlig 400 ppm (parts per million, 
milliontedele) CO2 i atmosfæren. 

400 ppm CO2 var i forvejen et historisk usikkert sted 
for vores klode. I de sidste mange millioner år har vores 
atmosfære ikke indeholdt så høj en andel CO2, men 
selv dette mål har vi ikke kunne holde os under. Vi er 
i dag på 409 ppm CO2 i atmosfæren, og stigningen 
fortsætter (se graf). 


Permanente ændringer 

Vi har har siden anden verdenskrig levet i den epoke, 
geologer kalder den antropocæne tidsalder, altså i en 
epoke, hvor menneskets aktiviteter globalt har haft den 
altafgørende indflydelse på jordens klima og geologi. 
At vi de seneste 60 år har fyret fossile brændstoffer af 
i et enormt festfyrværkeri har ændret vores klode for 
bestandigt. 

I april 2017 udkom SWIPA-rapporten (Snow, Water, 
Ice and Permafrost in the Arctic): endnu engang 
er forskerne rystede. Isen smelter langt hurtigere, 
end man havde troet, og man regner nu med, at 
Nordpolen er sommer-isfrit måske allerede i 2030. Et 
isfrit Nordpolen vil kunne få drastiske konsekvenser 
for det globale klima. Mere herom i en kommende 
artikel i serien. 

De mest reaktionære politikere abonnerer 
stadig på forskellige udgaver af fornægtelse af 
klimaforandringerne. Men klimadagsorden er højt 


på dagsorden også hos de fleste magthavere. Der 
udbygges vindmølleparker og solcelleanlæg. Paris- 
aftalen er blevet underskrevet, og verdens næststørste 
økonomi, Kina, er gået i gang med omlægning. 

Der er mange initiativer i gang, som peger i den 
rigtige retning, men de står ikke mål med den 
forandring og i den hastighed, som der er brug for. 


Udfordringen 

Socialister og marxister har altid stået på skuldrene af 
videnskaben - vi må tilstræbe et så nøgternt og ærligt 
blik som muligt på den krise, vi står overfor. Det er i 
dag tydeligt for mange, at vi står over for en ekstrem 
situation, og at vores magthavere ikke kan levere de 
initiativer, der er brug for. 

Når klima-udfordringen er så stor, som den er, 
kommer vi som almindelige mennesker meget let til 
at forfalde til enten depression eller apati, og vores 
fremtidssyn bliver derfor enten dystopiske eller 
kortsigtet navlepilleri. 

For at kunne anvise nogle veje til handling, vil 
vii en række kommende artikler stille skarpt på 
klimaforandringerne i en artikelserie, som vi kalder 
”Kloden på Kanten.” 

De kommende artikler vil dykke ned i følgende tre 
emner: 

1) For det første bliver vi nødt til at svare på, om 
det er for sent at stoppe klimaforandringerne? Kunst, 
musik, film osv. er i dag præget af et dystopisk og 
sort fremtidssyn. Er klimaet ved at kollapse? Går 
menneskets civilisation og kloden mod undergangen, 
eller er der stadig tid til at undgå katastrofen? 

2)Det andet spørgsmål, som rejser sig, er om 
menneskets forhold til naturen. Flere klimaaktivister 
beskriver mennesket som et destruktivt væsen, 
hvis blotte tilstedeværelse er grundlæggende på 
kollisionskurs med klodens liv og sundhed. 

Marxister kan bidrage med et andet perspektiv på 
menneskets forhold til den materielle verden ved at 
pege på civilisationer, som har levet i harmoni med 
kloden og klimaet. 

3) Det tredje spørgsmål som rejser sig er, hvad 
der skal til for at undgå klimakatastrofen. Hvis der 
stadig er tid at handle i, hvad skal der så igangsættes 
af initiativer? Og hvilke krav skal en kommende 
massebevægelse stille? Hvilke forandringer er det 
vi skal gennemtvinge, hvis vi skal ændre klodens 
katastrofale kurs? 


Duer velkommen til atskrive tilisujøæsocialister.dk, hvis 
du kan bidrage med viden på området. 

Interview 





Kamp for bedre forhold på 





Campus Carlsberg 







Socialistisk Arbejderavis har talt 
med Alan Peder Haugen Wood, 
ædagogstuderende på Campus 
ESDHE - hvor en 19 dage 
lang blokade af ledelsesgangen 
sikrede de studerendes krav - 
om erfaringerne med at være 


aktiv på sit uddannelsessted. 
Af Christine Kyndi Bergen 


Alan er 26 år, og medlem af PLS (Pædagog- 
studerendes Landssammenslutning), og 
starter på sit 3. år på pædagoguddannelsen. 
Han var aktiv i blokaden, hvor de studerende 
havde besluttet af blokere på "ubestemt tid” 
indtil deres krav blev opfyldt. 

SAA: Hvordan kom i fra utilfredshed med 
forholdene på jeres uddannelse til en blokade 
af Campus Carlsberg? 

Alan: Det var en længere proces. De som 
skulle skrive bacheloropgave oplevede en 
masse problemer - logistiske og praktiske. De 
har kun en uge til at beslutte sig for et emne, 
finde et sted at samle empiri og få en vejleder, 
hvilket er meget svært. 


Utilfredshed 

Så de studerende oplevede en enorm 
utilfredshed på det sidste halve år - hvilket 
resulterede i, at 500 studerende ud af ca. 

700 sendte en skriftlig klage til ledelsen. De 
forventede der ville ske noget, men ledelsen 
reagerede ikke. 

De gik videre til at holde et stormøde, hvor 
der kom ca. 500. Så lavede de "rødt kort”- 
aktionen, hvor de kom op og afleverede deres 
krav hos rektor - de havde lavet en stor rød 
postkasse til at ligge kravene i. Der var printet 
500 sedler, men der var flere oppe og ligge i 
postkassen, end dem der var printet til. Det 
var meget overraskende. 


Blokade på paller 

Da ledelsen stadig ikke reagerede blev der 
holdt et nyt stormøde, hvor det blev besluttet 
at vi skulle blokere ledelsesgangen - nu skulle 
de tage os alvorligt! 

Hvis 500 klager og 500 folk, der kom og 
afleverede en ny klage i den røde postkasse 
ikke blev taget alvorligt, måtte vi få dem til at 
åbne øjnene på en anden måde. Det virkede 
som om ledelsen tænkte: "Det her er ovre 
om en uge'. 

Vi tog paller op fra parkeringskælderen, og 
så sad vi ellers på ledelsesgangen i 19 dage. 

SAA: Hvad gjorde i for at få så stor opbakning 
til aktionerne? Altså hvordan fik i budskabet 
ud til alle på pædagoguddannelsen? 

Alan: Vi brugte de sociale medier. Vi har 
forskellige grupper inde på Facebook, så vi 
lavede en blokadegruppe, hvor der løbende 
kom opdateringer - vi var omkring 600-700 

Ellers var det flyer-uddeling ved forskellige 
indgange og etager. Og PLS hjalp os med en 
masse løbesedler, klistermærker og plakater. 


Handleplan 
SAA: Efter blokaden og efter i får jeres krav 
igennem - hvad gør i for at holde fast i det? 

Alan: På den 16. dag holder bestyrelsen 
et møde. De vil gerne have løst konflikten, 
for lige om lidt skal de annoncere at UCC og 
Metropol skal have fælles administration. 

Så de trumfer ledelsen og hyrer Knud 
Foldschack. Vi har efterfølgende et møde 
med ham ogrepræsentanter for de forskellige 
pædagog-fagforeninger, hvor han skitserer 
det videre forløb, og hvordan vi kan sikre at 
alle bliver tilfredse. Det er det der udspiller 
sig NU. 

Der er en handleplans-gruppe med 
repræsentanter for fagforeningerne, Knud 
Foldschack, tre studenterrepræsentanter, en 
fra bestyrelsen og en fra ledelsen. De mødes 
1-2 gange om måneden og gennemgår 
de forskellige krav og hvordan de skal 
implementeres. 

De havde åbenbart ikke helt forstået det 
de første par dage, for de havde lavet en 
handleplan, men vi synes mere det var en 
hensigtserklæring. 

De fleste af vores krav er allerede gået 
igennem, og de sidste krav bliver stadig 










behandlet pga. den nye studieordning. 

Inden handleplans-møderne har vi 
møder, som vi kalder for "claim-forum” 
hvor de studerende mødes, og diskuterer 
punkt for punkt, hvordan vi skal gå til 
forhandlingsbordet og hvad der er vigtigt 
for os. 


Hold fast i kravene 

Den 31. august holder vi et nyt informations- 
stormøde, hvor vi vil holde et oplæg om hvem 
vi er, hvad der er sket, hvad vi har vundet 
og hvad vi skal gøre nu - og så vil vi snakke 
om claim-forummet, og om at alle folk er 
inviteret. 

Desuden vil vi gerne have nogle 
holdrepræsentanter, sådan at hvis man 
oplever noget ikke er som det skal være, så 
er der nogen man kan gå til, som kan tage 
det op på til højere niveau. Der er 6000 
pædagogstuderende, så det er enormt svært 
at finde ud af hvad der sker i alle klasser. Så 
vi håber folk er med på det, så vi kan reagere 
hvis der er nogle krav der bliver brudt. 

Protesterne har spredt sig lidt til de andre 
pædagoguddannelser rundt om i landet. 
Nu ønsker de forskellige ledelser at indgå i 
en dialog frem for bare at afvise. Og hvis der 
har været protester lytter ledelsen og prøver 
at imødekomme så mange krav som muligt, 
fordi de ikke vil have at det skal ende som på 
Campus Carlsberg. 


Teori 


Den seksuelle krise 


Et dyk ned i Alexandra Kollontais 
tidlige tekster er en spændende 
(gen)opdagelse af centrale 
spørgsmål om klassekamp, køn 
og seksuel frigørelse. 





Af Anna Wolf 


En af de vigtigste og mest interessante dele 
af hendes værk er essayet ”Sexual Relations 
and the Class Struggle” (da. Seksuelle 
relationer og klassekamp), der blev udgivet 
første gang allerede i 1911, da Kollontai var i 
eksil uden for Rusland. 

Her diskuterer hun det, hun kalder sin 
samtids seksuelle krise i lyset af bourgeoisiets 
herskende ideer og ægteskabets og familiens 
krise i en stormfuld tid. Det er et skarpt og 
vellykket eksempel på teori, der formår at 
koble psyke, seksualitet, klassekamp og 
arbejderklassen som drivkraft for forandring. 


Seksualitet i klassesamfundet 

”I hele menneskehedens lange historie 
finder man formodentlig ikke et tidspunkt, 
hvor problemer vedrørende seksuelle forhold 
har haft så central en plads i samfundslivet.” 

Disse over 100 år gamle ord kunne være 
skrevet i dag. På mange måder er 1910'erne 
'gamle dage'; der er sket omvæltninger i 
vores forståelse af verden op gennem det 20. 
århundrede - ikke mindst, når det kommer 
til vores seksualitet. 

Men de grundlæggende forhold har 
tilsyneladende ikke ændret sig voldsomt 
meget. 

Det ”uløselige spørgsmål” om vores 
seksuelle forhold tiltrak dengang som i dag 
meningsdannere fra højre- og venstrefløj, 
forskellige oprørte stemmer fra både top og 
bund og alle mulige former for kunst. Alle 
forsøgte de at finde ”nøglen' til løsningen 
på den seksuelle krise. Konservative kræfter 
kaldte til orden, mens de kulturradikale 
forsøgte at skabe et nyt ideal om en friere 
kærlighed. 

Kollontai påpeger, at det moderne 
menneskes seksualitet er fanget i en 
sammenfiltret knude af ideer, forventninger 
og praksis. Når vi forsøger at konfrontere 
problemerne, falder vi ind i en ond cirkel. 
Men hvad er det, der filtrer sig sammen? 
Hvorfor bliver seksualiteten ved med at volde 
os problemer? 

”Vi er mennesker, der lever i en verden 
af ejendomsrelationer, en verden med 
skarpe klassemodsætninger og med en 
individualistisk moral. Vi lever og tænker 
under åget af en uundgåelig sjælelig 
ensomhed,” skriver Kollontai. 

Klassesamfundet med den private 
ejendomsret danner den materielle basis for 
samfundets øvrige forhold og den ideologi, 
der former vores måde at tænke på. De 
herskende ideer er den herskende klasses 
ideer. 


Umulige idealer 

Idealerne kan være selvmodsigende. Vi 
lever med et ideal om at finde "den ægte 
kærlighed” og fuldende os selv gennem en 
anden person. I kærligheden og seksualiteten 
åbner vi os for andre og deler følelsesmæssig 
og fysisk nydelse med dem. Vi føler os tættere 
på en ”mening” med at være menneske. 

Men samtidig lever vi i et samfund, der på 
alle planer struktureres af ejendomsrelationer 


og en individualistisk moral, der lærer os, at 
vi ultimativt er alene. Selve ægteskabet og 
kernefamilien, hvor vi nu som før leder efter 
varmen i den kolde verden, er institutioner, 
der er opstået på baggrund klassesamfundets 
ejendomsrelationer. 

Måden, vi opfatter vores relationer på, er 
dybt forankret i disse institutioner. Vi får, 
siger Kollontai, et besiddende og opslidende 
forhold tilvores partner(e) - vi mener at kunne 
gøre krav på dem, fysisk og følelsesmæssigt. 

En del af problemet er på den måde, at 
vores følelser og længsler på en gang er 
en konsekvens af og støder sammen med 
samfundets materielle forhold. Vi drives 
ind i seksuelle forhold i jagten på varmen 
og lykken, men begrænses af måden, disse 
forhold organiseres på. 


Familien og kønsrollerne 

Kollontais interesse for spørgsmålet om 
seksualitet i klassesamfundet rejses ud af 
hendes dedikerede diskussion af forholdet 
mellem kønnene. 

I 1910'erne var kvinden underordnet 
manden gennem sin position i ægteskabet 
og familien. I kernefamilieidealet var hendes 
rolle i hjemmet, mens ægtemandens løn 








skal kunne forsørge familien. Kvinden var på 
den måde kun en sekundær producent i det 
kapitalistiske samfund - hendes værdi skabes 
kun i relation til en mand. 

Igen demonstrerer Kollontai, hvordan 
den materielle basis skaber en overbygning, 
et sæt af ideer, der udformer vores psyke 
og den verden, vi ser. Manden bliver i alle 
aspekter det primære, mennesket, der har 
en personlighed i sin egen ret. Kvinden bliver 
altid "den anden, hvis personlighed ses i 
relation tilden mand, hun har en relation til. 

Den praktiske virkelighed var en anden. 
De færreste arbejderfamilier havde råd til en 
hjemmegående husmor, og arbejderkvinder 
bar derfor en dobbelt byrde med hårdt 
arbejde både i hjemmet og på f.eks. fabrik 
eller vaskeri. 

Men idealerne bestod og var med til at 
skabe de kønsroller, der har vist sig svære at 
slippe for idet bestående samfund. Manden 
er den stærke og dominerende, mens kvinden 
er den svage og underdanige. 

Den seksuelle krise intensiveres. Familien 
er i opbrud i et samfund, hvor den ikke 
længere er holdbar for det store flertal. Men 
dets kønsroller og seksualmoral består og 
skaber en dobbelt bevidsthed. Individernes 

Alexandra Michailowna Kollontal 
Født 1872 i Skt. Petersborg 
UT re Fl 


Kom fra en overklassefamilie, men 
blev aktiv marxist i 1890'erne og 
sluttede sig til 


Bolsjevik-partiet i 1915 


Første kvindelige medlem af den 
bolsjevikiske regering 1917 og 
verdens første kvindelige minister 
(kk ke 


Havde forskellige ambassadørposter 
uden for Rusland fra 1922 og under 
SES TET 


Død 1952 i Moskva 





forsøg på at bryde ud ender i frustration. 


Mere end overbygning 

For den revolutionære Kollontai er den 
ultimative ”løsning” på den seksuelle krise en 
social revolution. Ved en omorganisering af 
samfundets produktionsforhold, kan vi opnå 
en revolution af bevidstheden og måske bryde 
endegyldigt ud af den onde cirkel. 

Men en afgørende pointe er hendes 
indbyggede kritik af ligesindede - marxister, 
der i hendes øjne har en tendens til at 
affeje spørgsmålet om seksualitet som 
simpel overbygning, der kommer i anden 
række efter den ”rigtige" klassekamp, og et 
”privat anliggende” der skal forblive mellem 
individer. 

Hvorfor, spørger hun, ignorerer man det 
faktum, at udfordringer af seksuelle relationer 
har spillet en central rolle i alle de sociale 
kampe gennem historien? Og at personlige 
relationers organisering har en stor betydning 
for kampens udfald? 

Seksualitet og kønsrelationer kan ikke 
reduceres til overbygning, der automatisk 
ændrer karakter, når produktionsforholdene 
ændres. De to er i tæt forbindelse med 
hinanden. Se bare, hvordan arbejderklassens 
mænd gennem tiden har modsat sig kvinders 
kamp for rettigheder. Se bare, hvordan 
kampene er blevet stærkere, når mænd og 
kvinder har forenet sig. 

Derfor må seksuelle relationer tænkes ind 
isamfundskritik fra begyndelsen og ikke som 
en ekstra gevinst. 

Kollontais håb for den frie kærlighed er 
en verden, hvor vi mødes først og fremmest 
som mennesker, som kammerater og 
venner og som allierede. Hendes teori var 
ekstremt progressiv for hundrede år siden 
og er det stadig i dag. Den viser, hvor tæt 
forbundet vores psyke, følelser og hele vores 
selvforståelse er med klassesamfundet. 

Oghun rækker bannerettil arbejderklassen, 
os, det overvældende flertal, der kollektivt kan 
vinde den klasseløse kærlighed. 

Fascistisk skibsbesætning 


afvist I 


Den franske fascistiske gruppe 
”Defend Europe” har hyret 

et skib og startet sit DEL I 
Middelhavet, for at modarbejde 
NGO'er, som har til formål a 
redde flygtninge i Middelhavet. 








Af Sigurd Sejer Skov, foto Freedom House/flickr.com 


Skibet C-Star som er hyret af det fascistiske 
”Defend Europe, har de seneste dage oplevet 
stor modstand fra lokalbefolkning og 
havnearbejdere bosat omkring Middelhavet. 

De blev både afvist i den tunesiske havn i 
Zarzis samt i Leraptera på Kreta, hvor de blev 
mødt af protester. Repræsentanten for de 
tunesiske fiskere udtalte: ”Det er det mindste 
vi kan gøre, situationen i Middelhavet taget i 
betragtning (..) Afrikanere og muslimer dør!” 
En af de ansatte på havnen stemte i: ”Skulle 
vi lukke racister ind her? Aldrig!” 


Den vrede som racisterne på C-Star har 
vakt, skal også vendes mod Fort Europa. 
Den italienske regering har skærpet 
søfartsreglerne i deres farvand således, at 
skulle de redde nogen, er de påbudt at sejle 
dem til havn selv, uden atlade vedkommende 


Middelhavet 

gå om bord på et andet skib, samt at de kan 
ransages af armeret politi til hver en tid. 


IVlette Frederiksens 


racistiske 


overbudspolitik 


Socialdemokraterne vil forbyde 
muslimske friskoler i Danmårk. 


Af Jens Andersen 


”Vi ønsker at lukke alle muslimske friskoler. 
Det er ikke nogen god idé med lærere, der 
ikke spiller efter de demokratiske spilleregler” 

Udtalelsen kommer fra Mette Frederiksen, 
Socialdemokraternes forkvinde. Den er både 
i strid med religionsfriheden og racistisk, da 
den antyder, at muslimer ikke kan spille efter 
demokratiske spilleregler. 


Forfejlet strategi 

Socialdemokraternes strategi med at kapre 
stemmer fra DF ved at matche deres racisme 
er ikke ny, og den er hverken sympatisk eller 
effektiv. At S og andre partier taler DF efter 
munden har gjort, at racismen en del af 
mainstream-politiken. 

Da SSFR-regeringen kom til magten i 
2011, valgte de at fortsætte VK-regeringens 
økonomiske politik, hvilket ikke just gjorde 
dem populære. Hvis de vil være et reelt 
alternativ til højrefløjen kræver det, at deres 
holdninger adskiller sig fra dennes. 

Socialdemokraternes udspil om lukning af 


muslimske friskoler kommer efter, BT bragte 
en artikel om, at en forstander og en lærer på 
én af landets 23 muslimske friskoler, havde 
lavet antisemitiske opslag på facebook. 


Møder modstand 

Undervisningsministeriet har kritiseret 
udspillet for atvære i strid med grundloven og 
menneskerettighederne. Ligeledes kritiseres 
det af formanden for Dansk Friskoleforening: 

”Med sådan et forslag amputerer 
man demokratiet frem for at bevare 
demokratiet. Det strider mod grundloven 
og menneskerettigheder - og vi har 
religionsfrihed. Hvis der er en skole, der ikke 
overholder loven, skal den lukkes - det er der 
ikke tvivl om. Og jeg er også oprørt og forarget 
over de sager, der har været med friskoler. 
Men fordi man kan finde en fejl på en skole, 
betyder det ikke, at det gælder alle skoler.” 

Det er allerede et lovkrav, at friskoler skal 
undervise idemokratiske værdier som frihed 
og folkestyre, så man ville sagtens kunne 
stoppe antidemokratiskundervisning under 
den nuværende lov. 








Fort Europa har pt. fanget mere end 60.000 
syriske flygtninge i Grækenland, pga. den 

europæiske grænseaftale med Tyrkiet. Der 
er for tiden ingen sikker vej til Europa for 
flygtninge eller migranter. 


Læger uden Grænser og Red Barnet har 
midlertidigt hjemkaldt deres redningsskibe 
fra Middelhavet efter trusler fra den libyske 
regering. I de første 8 måneder af 2017 har 
Læger uden Grænser alene reddet 16.572 
mennesker i Middelhavet. 


Hver dag får Fort Europa mere blod 
på hænderne. Åbne grænser er svaret på 
vanviddet. 

Politik for de mange eller for de få? 
- magthavernes alternative facts i velfærdskampen 


”Det politiske sprog er designet til at få 
løgne til at me sandfærdige og gøre mord 
respektabelt”. 





Af Ann Christiansen og Lene Junker 


Ordene, som er Georg Orwells, blev fremført i skyggen 
af Anden Verdenskrig og 1930ernes økonomiske krise. 
Baggrundstæppet er således (trods alt) mere dystert og 
alvorligt, end det skyggebillede, der tegner sig i verden i dag. 

Præsident Trump er ikke en enlig svale, selvom hans 
løgnagtighed har bragt det politiske skandale-niveau til hidtil 
usete højder. 

Hvis man vender sig mod det danske politiske landskab, 
viser der sig nemlig også her at være et talent til stede for 
retoriske manøvrer og alternative facts. 


Karakteren af krisen 

En af de fortællinger, der har vist sig at være mest 
"vellykkede, er fortællingen om at alle skal bidrage til at løse 
den økonomiske krise og det gigantiske underskud på statens 
budgetter. 

For, på trods af overskud på handelsbalancen, en årelang 
stor og støt stigning i eksporten, et stabilt offentligt budget 
og virksomhedernes akkumulering af historisk store 
milliardoverskud i perioden 2009-2016, har politikerne og 
erhvervslivets ledere formået at etablere og vedligeholde en 
hårdfør krisebevidsthed i samfundet. 


ÅAntiracisme I 
efteråret 2017 


Den har været så massiv, at flertallet af befolkningen og 
oppositionspolitikerne ikke har ønsket eller kunnet stille 
spørgsmålstegn ved dens berettigelse. 

Og det er i dennne kontekst, at George Orwells kritik for 
alvor bliver aktuel. For hvis man kaster et blik på de tal, der er 
tilgængelige fra blandt andet Danmarks Statistik, Arbejdernes 
Erhvervsråd, Vismandsrapporter og Danske Revisorer - 
finder man en ganske anden ” fortælling” end den politikerne 
og erhvervsledere har præsenteret os for de sidste 10 år (Se 
faktaboks 1-2-3). 

Så selvom den økonomiske globale krise sådan set været 
reelt nok - især for de mindre virksomheder, har magthaverne 
har brugt krisen, ja oversolgt krisen til generelle angreb - 
særligt på velfærden. 

Der er med andre ord intet belæg for de mange, drastiske 
besparelser og reformer, som skiftende regeringer i løbet af 
de senere år har gennemført. 


Nødvendighedens politik 

Politikere bruger kriserne ved at definere dem og bruge dem 
som løftestang for deres egen dagsorden - en nyliberalistisk 
politik, som de kalder "Nødvendighedens Politik” 

Når skiftende regeringer, erhvervsledere og mainstream 
medierne har ført politik på grundlag af alternative 
økonomiske facts, selvom de burde være oplyste om de 
reelle tal, så er det fordi, det dermed er lettere at få folk til at 
acceptere de voldsomme velfærdsforringelser, den højere 
pensionsalder, skattelettelserne til de rigeste osv. 

Nødvendighedens Politik begrundes altid med, at der 


ikke er råd f.eks. bedre rengøring på hospitalerne eller 
kvoteflygtninge. Til gengæld er der råd til at forhøje Danmark 
bidrag til NATO og lempe topskatten. 

Så reelt udtrykker Nødvendighedens Politik det, som er 
nødvendigt for de få; nemlig den minoritet i samfundet, som 
ejer og kontrollerer virksomhederne, bankerne, medierne og 
statsadministrationen i Danmark. 

Nødvendighedens Politik skal sikre de bedste vilkår for 
danske kapitalister i den globale konkurrence. Det er der 
ikke noget nyt i, men fordi kapitalismen har været I krise 
siden midten af 1970erne, så har magthaverne brugt alle 
anledninger til at angribe velfærden og øge udbytningen af 
arbejderklassen. Med den såkaldte finanskrise i 2008-9 er 
det gået hurtigt. 


Kommuneaftale 2018 

Regeringens aftale med kommunerne, der bestemmer 
den økonomiske ramme for 2018 er en fortsættelse af 
Nødvendighedens Politik. Den blev indgået i juni og 
fremstilles som en aftale, der giver kommunerne et øget 
økonomisk råderum. Kommuneaftalen holder sig inden for 
regeringens 2015 plan med en vækst på 0,3% årligt. Menreelt 
forringes velfærden med 0,4%. Se faktaboks 4. 

Nødvendigheden Politik for de få må stoppes, og vi må 
kæmpe for en solidarisk fremtid for de mange. Danmark, ja 
verden er så rig, at der er nok til alle, hvis vi deler og fordeler. 

Det kræver et opgør med kapitalismens logik - og sætter 
mennesker og natur først. 


Statens kasseeftersyn 


Også i forhold til de offentlige budgetter, statens beholdning, toner der et andet 
billede frem ved nærmere eftersyn. I forbindelse med finanslovsforhandlingerne i 


2015 udgav Vismændene en rapport, som siger at Finansministeriet har en alt for 


2016) 


negativ vurdering af Danmarks økonomi. 
Den strukturelle saldo var og er ikke negativ - den er, tværtimod, ”opsigtvækkende 
positiv” (se analyse fra Arbejderbevægelsens Erhvervsråd (AE) fra 15. november, 


Antiracistiske grupper er 
SR at arbejde sammen 
på landsplan. Grundlaget 

er det lokale arbejde i 
henholdsvis Arhus for 
Mangfoldighed, Racismefri By 
- Odense for Mangfoldighed 
og Mangfoldige Stemmer Mod 
Racisme i København. 





Af Lene Junker og Sabina Hvass 


Det første landsdækkende møde blev 
holdt i Odense i juni. 

Det næste koordinationsmøde skal 
foregå i Århus lørdag den 30. september. 
Formålet er igen at samle aktivister fra 
lokale grupper i København, Odense 
og Århus, men også at række ud til flere 
grupper rundt i landet. Vi ved de findes - 
og at en masse antiracister er i bevægelse 
lokalt. 

Ved at samle kampene bliver 
bevægelsen helt naturligt mere synlig, og 
vil styrke det fællesskab, som vi har været 
med til at skabe. 

I Odense i juni tog vi beslutning 
om at fokusere på nogle opgaver og 
aktiviteter, som alle organiseringer til 
stede kunne se dem selv i. Der bliver 
udarbejdet fælles kampagnematerialer 


op til kommunalvalget i november, og 
der er en åben invitation til at deltage i 
KEERFASs (bevægelsen mod den racistiske 
og fascistiske trussel, Grækenland) 
internationale konference 14.-15. oktober 
i Athen. 

Endelig blev det vedtaget, at vi på 
landsplan også arrangerer markeringer af 
Krystalnatten den 9. november. 


Racismen er åbenlys 

Det er også vigtigt at følge med i hvad 
der foregår rundt omkring i verden - lige 
fra Middelhavet over Charlottesville til 
Danmark, hvor forbud mod burkaer og 
muslimske friskoler vælter ud af den 
politiske midte. 

Vi skal være med til at sætte et skarpt 
politisk fokus her, som forener og som 
kan stå imod den helt åbenlyse racisme, 
som vi oplever. 


Vil du vide mere om det 
antiracistiske arbejde, og 
hvordan du bliver åktiv, så 
find din lokale gruppe på 
Facebook, eller send en mail 
til isuQsocialister.dk, så 
hjælper vi dig gerne videre. 


Bruttonationalproduktet 


I en analyse fra 15. november henviser AE til nye, reviderede tal fra Danmarks 
Statistik, som dokumenterer, at BNP-niveauet - igennem en årrække - har været 
voldsomt undervurderet. Alene i 2015 var BNP undervurderet med næsten 42 
milliarder kroner. 


Virksomhedernes overskud 


226, 98 milliarder kroner har de danske virksomheder oparbejdet i samlet overskud 
(efter skat) i løbet af årene 2010-2015. Virksomhederne har med andre ord — over 


en periode på 5år- forøget deres overskud med ikke mindre end 81 %. 
Kilde: fsr.dk - Danske Revisorer 


Kommuneaftalen for 2018 


Kommuneaftalen for 2018 udvider servicerammen med 1,3 mia. Men et 
effektiviseringskrav på 500 mio betyder at der kun er 800 mio tilbage. 
Dertil kommer at de reelle udgifter vil stige med 1,3 mia fordi antallet af 
børn og ældre vokser. Så reelt er der tale om en besparelse på 1 mia. 
Kilde: Henrik Herløb Lund - Kommuneaftale 2018. 

Interview: 


En gryende bevidsthed om at det 


Socialistisk Arbejderavis 
(SAA) har samlet Jonathan 
Simmel, elektriker, tidligere 
TR i El-Forbundet og medlem 
af Enhedslistens Faglige 
Sekretariat og Tina Malene 
Hansen, pædagog, tidligere 
Fællestillidsrepræsentant og 
medlem af Hovedbestyrelsen 
I LFS (Landsforeningen for 
Socialpædagoger) til en fælles 
snak om de udfordringer og 
muligheder, som de ser I 
fagbevægelsen lige nu. 





Af Charlie Lywood 


SAA: Ud fra jeres erfaringer - hvordan 
vurderer I situationen i arbejderklassen 
lige nu? 

Jonathan: Jeg tror helt overordnet der er 
rimelig meget aktivitet for tiden. Én ting er 
de to store begivenheder, som strejken på 
Axel Towers og OK17, men hvis man kigger 
på lønkampen inden for det private, og 
specielt i industrien, har der været en stor 
opblomstring af strejker. I byggebranchen 
især. 

Jeg tror både det skyldes inspiration fra 
Axel Towers og OK17-aktiviteter, men også 
en gryende bevidsthed om, at det godt kan 
betale sig at give arbejdsgivere modstand. At 
man rent faktisk kan vinde. 

Det har sin baggrund i, at mange oplever 
højkonjunktur. Specielt i byggebranchen er 
der mangel på arbejdskraft, og det giver troen 
på at fordelene er flyttet over på vores side. 
Frygten for arbejdsløsheden er der ikke mere. 

Så jeg tror, at vi bevæger os opad i forhold 
til klassekamps-aktivitet. Det som også 
bliver interessant at følge er, om løftet fra de 
aktives side i kampagnen mod en 42 timers 
arbejdsuge - om at man vil støtte op, hvis 
nogen bliver påtvunget den arbejdstid - om 
det kan holde, når virkeligheden melder sig? 

Her i efteråret kan det hurtigt blive aktuelt 
på byggepladserne, når firmaer skal møde 
deadlines og forsøge at bruger det redskab, 
som OK17 har givet dem. 

Men det bliver også interessant om 
erfaringen med at være i konflikt, som lærerne 
var i 2013, selvom det var et nederlag, samt 
de nyere aktioner som kampen på Campus 
Carlsberg og den generelle utilfredshed 
rundt omkring, kan munde ud i større kampe 
indenfor det offentlige område. 

Jeg vil vove den påstand, at vi efter en 
meget lang nedgang i aktivitet ligger på det 
højeste niveau siden 2000. Det betyder ikke, 
at det sprudler frem, men kurven er klart 
opadgående. 


Hvordan bryder man del-og- 
hersk-princippet? 

Tina Malene: Jeg har oplevet en langsom 
ændring fra, at det individuelle medlem på 
en institution har følt afmagt, specielt efter 
lærernes lockout, og rettet vreden mod 
fagbevægelsen for ikke at kunne stå sammen, 


til at folk i stigende grad begynder at se, at det 
nytter at stå sammen. At man kan bruge sine 
kolleger til noget, og at fællesskabet kan gøre 
én stærkere. 

Hvis fagbevægelsen skal være til 
noget, så er det os som skal samle os og 
deltage i aktiviteterne sammen. Grunden 
til afmagten er klar; der er splittelse nok 
på arbejdspladserne om deltidsstillinger, 
men hvis fagbevægelsens top ikke viser, 
at man kan overvinde disse splittelser, 
og i virkeligheden bekæmper hinanden, 
hvorfor skulle medlemmerne så se en fidus 
isammenholdet? 

Jeg har kaldt det ”diller”-effekten, hvor 
fagbosserne tager æren for ditten og datten, 
og måler sig mod hinanden. Da vi startede 
Velfærdsalliancen med 14 fagforeningen, blev 
vi enige om, at hvis vi skulle det her, skulle vi 
ikke bekæmpe hinanden. 

Det helt store spørgsmål er, hvordan man 
bryder del-og-hersk-princippet. Hvornår er 
det, vi begynder at rotte os sammen i stedet 
for at give arbejdsgivere noget at grine ad? 


Velfærdsalliance skabte mod til 
at vende sig mod sine kollegaer 


SAA: Hvad tror du Velfærdsalliancen har 
betydet for netop at skabe denne ”lad os 
rotte os sammen” følelse? 

Tina Malene: Jeg tror, at Velfærdsalliancen 
gav mulighed for at skabe mod til at vende 
sig mod sine kolleger og sige - ja vi kan ikke 
strejke, men vi kan i det mindste slutte os 
sammen og i fællesskab deltage i de her 
aktiviteter. Der var mange diskussioner som 
blev affødt; ”Det er gammeldags” ”Det er 
venstrefløj der kommer ingen andre” osv. 

Men vi rejste spørgsmålet om, at det 
handlede om menneskesyn og hvilket 
samfund vi ønsker at have. Og vi kender alle 
sammen de problemer, som er forbundet 
med nedskæringer. Vi kender alle folk, 
som skal på plejehjem eller har brug for et 
sikkerhedsnet, som lige pludselig er væk. 

Men det er ikke kun velfærdsspørgsmål 
som er på spil. Folk ser meget frem til at 
tjene nogle flere penge og OK18 (inden for 
det offentlige arbejdsmarked, red.) bliver 
der, hvor slaget skal slås. Vi har rigtig mange 
lavtlønnede indenfor min fagforening LFS, og 
de forventer selvfølgelig, at der skal penge på 
bordet næste år. 

Forventningerne er helt klart steget. I FOA 
generelt er der mange lavtlønnede, som 
burde få del i det økonomiske opsving. De 
skal have en pension at leve af når de går 
af. Bunden skal helt klart løftes. Og det skal 
ikke være i procenter, men i kroner og ører. 
Og det er der solidariteten kommer til at stå 
sin prøve. 


Der er kommet nye lokale faglige 
og aktivistiske ledere 

SAA: Er vi så i en offensiv eller defensiv 
situation? 

Jonathan: Vi er i en defensiv situation 
fordi vi reagerer på angreb, men efter min 
mening, er vi i starten af et kamp-opsving, 
som kan blive offensivt. Alt der sker nu, er 
stadig reaktioner på ting der sker. Vi er stadig 
der, hvor der kæmpes om kroner og ører og 


ikke de store spørgsmål, som sikkerheden i 
ansættelse, arbejdsugens længde osv. 

Det er der ingen som tør tænke på lige 
nu. Arbejdsgiverne har faktisk åbnet en 
diskussion om arbejdstiden ved at 
gennemtrumfe en mulighed for periodiske 
42 timers arbejdsuger. Måske skulle vi fra 
venstrefløjen have grebet spørgsmålet og 
anlagt en offensiv strategi. 

I stedet for at forsvare 37 timer, skulle vi 
måske have foreslået 35 timer. Men stadigvæk 
er spørgsmålet meget fjernt for mange. 

Tina Malene: Jeg synes det lykkedes 
os at styrke det faglige fællesskab på LFS- 
arbejdspladser. Vi forsøgte at få tillidsfolk til 
de første demonstrationer i 2016 til selv at 
søge om politi-tilladelse. Det var for mange 
en meget grænseoverskridende handling. 

I anden ombæring da vi skulle 
til demonstrationer igen i maj, var der 
mange flere, som selv organiserede 
bydels-demonstrationer, som stjerne- 
demonstrationer (forskellige demonstrationer 
der til sidst møder hinanden, red.), brugte 
megafoner og optrådte som ledere. Det er 
meget vigtigt, at de lokalt tog lederskab. 

Lederskabet er nødvendigt, hvis man 
skal have et fagligt fællesskab til at fungere. 
Lederskabet lyder fælt, men det en 
forudsætning for handling. Uden lederskab 
ingen lokale kampe. 

Men problemet kommer når fagtoppen ikke 
ønsker denne form for ustyrlige elementer. 
De bliver bange for det. Men det er også 
en forudsætning, at fagforeninger bevidst 
arbejder på at styrke deres tillidsfolk. 

Vi har TR-møder hver måned og derfor 
følger vi dem meget tæt. Det betyder også, 
at de føler, at fagforeningen står bag dem, og 
derfor får de også mod til at tage initiativer. 

Et godt eksempel på fremgang i kvaliteten 
af diskussionerne er, at da tillidsfolkene hørte, 
at september-manifestationerne måske 
kommer til at bliver skubbet, så var de meget 
skuffet og gik ind i de taktiske og strategiske 
diskussioner om hvorfor. Det havde de ikke 
gjort for halvanden år siden. 

Jonathan: Det er et interessant spørgsmål 
om kan man måle denne form for aktiviteter 
ud fra en klassiske fagbevægelsens tankegang? 
Der hvor fagbevægelsen virkelige har blødter 
i den daglige kontakt med medlemmer. 

Det som sker måske nu er, at der kommer 
andre erfaringer, som ikke handler om hvor 
mange har mødt op til en generalforsamling, 
men om man har oplevet virkelig solidaritet 
med ens kolleger. 

Hvis vi tager konflikten på Kemp og 
Lauritzen, hvor 300 elektrikere var i strejke 
i flere dage (se sidste nr. af SAA, red), så er 
det garanteret de 80 procent, som aldrig har 
prøvet sådan noget før. 

Lige pludseligt mærker de, hvad det vil 
sige, at stå sammen som faggruppe mod en 
arbejdsgiver. Og vinde. Og det skal man ikke 
undervurdere. Om det betyder, at de dukker 
op næste gang til en generalforsamling og 
bliver fagligt aktive, afhænger af mange ting, 
blandt andet af om der eren aktiv fagforening, 
som er i stand til at samle dem op. 

Tina Malene: Ja, og det er også det vigtigste 
spørgsmål. Hvordan holder vi fokus på 
lige præcis aktivitet og bliver ved med at 


holde fokus på det. Det er der jeg synes, at 
vi har kæmpe problemer. LFS har virkelig 
prøvet, men det er lige her, synes jeg, at 
fagbevægelsen spænder ben for sig selv. 

Blandt andet i forhold til at få lærerne 
med, har jeg haft diskussioner, med aktive 
folk fra KLF (Københavns Lærerforening) om 
hvordan vi får vores medlemmer på gaden, og 
hvad de kan gøre. 

Blandt andet har vi diskuteret metoder, 
hvor man både hos en del lærere, men også 
andre steder i fagbevægelsen, har stor tiltro 
til at breve og pressemeddelelser, kan ændre 
tingene. Men vi er langt forbi denne bløde 
form for appel. 


”Hvis der er nogen 
i fagbevægelsen, 
som ikke bakker 
op, så må vi vælte 
dem” 


SAA: Hvordan omsættes de vundne 
erfaringer indenfor de sidste par år til en 
mere samfundsforandrende fagbevægelse? 

Tina Malene: Den individualistiske 
tankegang lever i bedste velgående endnu. 
Mange i fagbevægelsen tænker ligesådan og 
synes at sundhedsforsikring er vejen frem. 
Men bevidsthed om, at denne ”sikre sig selv” 
tankegang har en pris, og vi svigter de svageste 
vinder faktisk frem. 

Demonstrationen for nylig på Lærkevej 
viste, at de syge bliver kørt rundt i manegen. 
Der kommer flere protester af den slags. Men 
jeg tror, at solidariteten kommer nedenfra. 
Hvis der er nogen i fagbevægelsen, som ikke 
bakker op, så må vi vælte dem. 

Jonathan: Der er et skisma, hvor 
fagbevægelsens ledere, på den ene side, 
historisk har levet af de evige konflikter om 
løn og andre områder, og så kunne de gå ind 
og forhandle på medlemmers vegne. Men i 
dag ønsker de slet ikke uro og konflikter. De 
ønsker ikke aktive medlemmer hvis de ikke 
kan styre dem. 

Kontingentkroner er godt, men man 
ønsker ikke aktivitet, man ikke kan styre. Det 
er den ene udfordring vi står med. I forhold 
til medlemmer selv, så tror jeg faktisk, at der 
en bred erkendelse i arbejderklassen, om at 
neo-liberalisme er noget skidt. At man bliver 
udstødt og mangler et sikkerhedsnet burde 
ikke være en del af et arbejdsliv. 

Problemet er mere, at vi har haft 15 år med 
nedgang i klassekampen. Folk tror ikke på 
forandring via egen styrke. Derfor sker der 
ikke så meget. Der er ingen som har et bud 
på hvordan man kan omsætte holdning til 
handlingen. Mest fordi det virker så fjernt og 
uoverskueligt. 

Derfor falder man tilbage til individuelle 
løsninger på sine egen arbejdsplads med 
private sundhedsforsikringer. For mig at se, 
ligger løsningen på dette dilemma i at bygge 
på det sammenhold, der skabes og er skabt 
gennem lokale kampe og aktivitet og forsøge 

nytter at stå sammen og slås! 





at bygge solidaritet på tværs af sektorer. 


”Der er et 
skrigende behov 
for, at tillidsfolk 
mødes og taler 
sammen på tværs 
af sektorer” 


Hvem kan være katalysator for 
denne proces? 

Tina Malene: Jeg tror det skal tage 
udgangspunkt i de folkevalgte. De er 
beskyttede af regler og kan således gå forrest. 
De kan komme ud på arbejdspladserne, 
hvis lederne er genstridige og bakke op om 
medlemmer. Ellers tror jeg ikke der er nogen 
som vil gå i spidsen. 

Det kan jeg se fra de afdelinger i FOA, hvor 
man ikke bakker så meget op. Der kan det 
være svært for en Fællestillidsrepræsentant at 
gå i spidsen for at få TR'erne til at gøre noget. 
Så der skal en aktiv fagforening til. Men så er 
det nedenfra, at initiativer skal komme, som 
så kan bakkes op af fagforeningerne. 

Jonathan: I Sydeuropa, USA og UK har der 
været større eller mindre sociale bevægelser 


med udgangspunkt i venstre-gående politiske 
partier eller som har skabt noget sådan, hvor 
ungdommen og dem som ønsker at protestere 
aktivt kunne henvende sig. 

I Danmark derimod er der total loyalitet 
overfor det etablerede politiske system. 
Umiddelbart derfor ville det være naturligt, 
at Enhedslisten skulle være dem som kunne 
kanalisere protesterne. Hvilket indtil videre 
ikke rigtig er lykkedes. 

Fagbevægelsen som helhed ønsker ikke at 
have denne rolle. Det som er tilbage er nogle 
figurer, som måske kan samle og give udtryk 
for en mere generel kritik af samfundet, 
blandt andet Jan Hoby, næstformand i LFS, 
og tidligere Dennis Christensen, formand 
for FOA. 

Det man kan se, derimod, er de unge, nye 
lokale faglige folk som blandt andet stod bag 
Nej til 42 arbejdsuge kampagne. Det er folk 
uden formelle poster, men i kraft af deres 
position lokalt, kan de samle bredere, ogi det 
konkrete tilfælde udfordre fagtoppen. 

Det der er problemet her er, at disse 
spontane samlinger af folk, dannes omkring 
specifikke, lokale spørgsmål og forsvinder 
hurtigt igen når sagen er slut. 


SAA: Det har tidligere været ”tillidåsmands 
ringe” som en semi-permanent organisering 
af lokale tillidsfolk som i spidse situationer 
i 70'erne og frem til 90'erne samlede folk 
til konferencer og besluttede aktioner. Kan 
man forestille sig en genopståelse af sådan 
en organisering? 

Tina Malene: Jeg synes, at det er lige præcis 


det, der er brug for. Og det er blandt andet det, 
vi har arbejdet for i Velfærdsalliancen. Jeg har 
oplevet et skrigende behov for, at tillidsfolk 
mødes og taler sammen på tværs af sektorer. 
Blandt andet lærer-TR'er og pædagog-TR'er. 

Også på tværs af landsdelene. Det er for 
mig at se klassisk fagforeningsarbejde, og det 
er det, vi skal sætte fokus på. 

Jonathan: Spørgsmålet er om det kan lade 
sig gøre at samle tillidsfolk på tværs af landet 
og sektorer? Måske inden for nogle brancher 
og miljøer, men det ville være svært at samle 
nogle områder, hvor det vil kræver frikøb og 
fagforeningsgodkendelse for at deltage. 

Frygten for selvstændige initiativer, som 
man ikke kan styre, er meget stor. Hvad kunne 
de ikke finde på? Det store flertal i dag i den 
etablerede fagbevægelse, ville være imod 
sådan et initiativ, og dem ville vi jo gerne 
have med. 

Spørgsmålet er så om man så alligevel 
skulle samle den aktivistiske del. Dem som 
vil og kan. 

Tina Malene: Jeg har for eksempel lavet et 
initiativ i FOA, hvor jeg ønsker at samle alle 
Fællestillidsrepræsentanter og har skrevet til 
ledelsen i FOA om, at vi har brug for at mødes. 
Vier420i alt. Det var op til Velfærdsalliancens 
demonstration, hvor jeg synes, der var behov 
for at samles for at diskutere og mobilisere. 

Der gik lidt stampe i det, og jeg fik 
skældud fra forskellige afdelingsformænd 
for, at jeg ikke kunne bestemme over ”deres” 
fællestillidsrepræsentanter. Og det koster 
udgifter og bla. bla. 

Jeg sagde undskyld mig, det er faktisk 


for at få gang i aktivitet, og så skrev jeg til 
FOA's topledelse om det. Enden blev at 
der alligevel bliver et stort træf af fælles 
TR'erne i september, hvor blandt andet 
kommunalvalget og OK18 skal diskuteres. 

Jonathan: Det bliver interessant at se om 
det højere klassekampsniveau bliver båret 
ind i fagbevægelsen. Vil det komme til at 
koste hoveder i 3F på baggrund af utilfredshed 
med forhandlerne og kommer der nye mere 
militante hoveder i stedet for? 

Men endnu vigtigere måske er det om 
stemningen på de aktive arbejdspladser og 
miljøer kommer til at ændre stemningen 
ind i fagbevægelsen. Det kræver, at de 
aktivistiske kræfter rejser en diskussion på 
generalforsamlinger, og at der ruller hoveder. 

Spændinger mellem USA og Nordkorea er 
== ImMperlalistisk 
magtsplil 





Valget I Venezuela 
viser højrefløjens 
svaghed 


Ved valget til den nye grundlovsforsamling i 
Venezuela den 30. juni var der lange køer til 
valgstederne i de fåttige, regeringstro områder. 





Af Dave Sewell 


Oppositionen havde opfordret til boykot, så dem som blev valgt, er alle i en 
eller anden grad regeringsstøtter. Dette inkluderer Præsident Maduros kone 
og højtstående folk fra hans parti. 

Valget fandt sted midt under fortsat anti-regerings vold. Over 100 mennesker 
er blevet dræbt af oppositionen eller staten, inklusiv 10 på valgdagen. 

Boykotten og dens begrænsede succes viser højrefløjens fortsatte 
upopularitet. Deres ledere ville ikke risikere at stille op, og de kunne ikke afholde 
millioner fra at stemme på Maduros kandidater. 

Venezuela står overfor både en økonomisk- og en social katastrofe. Men det 
får ikke befolkningen til at opgive modstanden mod den højreorienterede elite 
som tidligere regerede landet. 

Meningsmålinger peger på, at op mod halvdelen af befolkningen hverken 
støtter regeringen eller oppositionen. Denne del af befolkning består mest af 
fattige og arbejderklassen, som engang støttede Maduros forgænger; Hugo 
Chavez. 

Højrefløjsregeringer i regionen anerkender ikke valgresultatet og USA's vice- 
præsident Mike Pence har lovet at indføre yderligere sanktioner mod landet. 
Dette vil kun gå ud over de fattigste. 


Et spørgsmål om legitimitet 

For Maduros var valgresultatet lige nøjagtigt nok til at give legitimitet til den 
ny grundlov. Han ønsker mere magt til at bekæmpe oppositionen. Men sådanne 
magtbeføjelser kan også bruges mod almindelig legitim utilfredshed. 

"Chavismo”- bølgen som gav reformer til de fattigste i landet og håb til resten 
af verden, blev bygget på usikker grund, som nu krakelerer. 

Chavez brugte helt korrekt overskuddet fra olieboomet på de fattigste. Men 
han udfordrede ikke markedskræfterne, så da oliepriserne kollapsede, bragte 
dette Venezuelas økonomi i frit fald. Da de rige forsøgte at styrte ham, var det 
arbejderklassens mobilisering som reddede Chavez. 

Men bagefter lavede Chavez" korrupte og ”socialistiske” regering aftaler med 
de rige, og dermed tabte han en del af arbejderklassen. 

Ikke desto mindre udgør højrefløjen en reel trussel mod almindelige 
mennesker i Venezuela. Men arbejdere og de fattige kan, hvis de handler 
selvstændigt, skabe en bevægelse som kan udgøre et alternativ både til Maduro 
og oppositionen. 

Artiklen er oprindeligt bragt i Socialist Worker den 2. august, 2017, oversat til 
dansk af Charlie Lywood. 


Konflikten mellem USA og 
Nordkorea dækker over noget 
meget dybere - nemlig USA's 
'OtS98 på at øge sin indflydelse 
I Asien. 





Af Christine Kyndi Bergen 


Spændingerne mellem Nordkorea og USA stiger. 
I starten af året lavede USA og Sydkorea den største 
militære øvelse nogensinde i havet ud for den 
koreanske halvø - 17.000 amerikanske og 300.000 
sydkoreanske soldater, og USA's luftvåben. 

Den 5. august vedtog FN's Sikkerhedsråd 
enstemmigt nye sanktioner mod Nordkorea - rettet 
mod landets eksport (som bliver skåret med en 
tredjedel) og udenlandske investeringer: ”Det er på 
tide at Nordkorea indser at vi ikke leger mere” sagde 
Nikki Haley, USAs ambassadør i FN, efterfølgende. 

Det kommer efter, at Nordkorea har udviklet deres 
missilprogram sådan, at de nu burde være i stand til 
at ramme USA med langtrækkende atommissiler. 

Efter sanktionerne advarede Nordkorea om, at de 
vil lave et missilangreb på øen Guam - et ”særligt 
amerikansk territorie” i havet mellem Kina, Korea 
og Filippinerne. Øen huser en amerikansk fly- og 
flådebase. 


Bål og brand 

”Den mægtige nordkoreanske hær, der er i stand 
til at kæmpe enhver krig, USA måtte ønske, er nu 
klartil at sende ild ind i USA og venter på en ordre til 
det endeligt angreb. Hvis Donald Trumps regering 
ikke vil have, at det amerikanske imperium møder 
et tragisk endeligt … må regeringen hellere tale og 
opføre sig ordentligt” skriver den nordkoreanske 
statsstyrede avis Minju Joson. 

Trump truer til gengæld med: ”Nordkorea må 
hellere tage sig sammen, eller også vil det komme i 
problemer, som ingen andre lande nogensinde har 
været i problemer før”, og har senere sagt at ”måske 
var den erklæring ikke barsk nok'. 

Det hele bliver kun mere uforudsigeligt og 
skræmmende af Trumps og den nordkoreanske 
stats vanvittige og uforudsigelige fremtoning. Men 
at se på denne konflikt som om, at den er fremkaldt 
af to tosser med storhedsvanvid er ikke nok - der 
ligger mere bag. 


ikke bare vanvittige 

Trump og Kim Jung Un erikke blot to vanvittige — 
som så tilfældigvis også råder over våben og militær. 

Bag dem er et apparat af magtfulde embedsmænd, 
militærpersoner osv. som kunne gribe ind og 
sabotere på den ene eller den anden måde hvis de 
var alt for uenige med kursen. 

De to ledere befinder sig - på trods af deres 
vanvittige måde at optræde på - ikke i et magt- 
tomrum hvor de bare kan gøre hvad der passer dem. 

Sandt nok fremstår Trump ”anderledes”, mere 
vanvittig, end tidligere amerikanske præsidenter 
- men hvad han gør nu handler om at sikre USA's 
interesser og styrke dens magtposition. Og han 
kan ikke bare ”gå amok, han bliver holdt i snor af 
statsapparatet bag ham. 


Isoleret 

Siden den kolde krig sluttede har Nordkoreas 
magthavere mistet flere og flere af deres allierede, og 
er dermed blevet ret isoleret. Nordkoreas udvikling 
af (atom)missiler er et forsøg på at få en større 
betydning internationalt. 

Nordkoreas trusler mod USA er ikke et udtryk for 


antiimperialisme, som nogen vil mene - tværtimod. 
Og det er klart at socialister ikke kan støtte det 
undertrykkende regime. Samtidig kan vi heller ikke 
støtte USA's trusler mod Nordkorea. 

USA er den største imperialistiske magt i verden, 
Sydkorea er dens allierede. I 2016 brugte USA 
611 mia. dollars på sit militær, Sydkorea brugte 
36,8 milliarder dollars. Saqmme år var Nordkoreas 
bruttonationalprodukt 28,5 mia. dollars. USA 
har en enorm militær tilstedeværelse i Østasien 
hvor Nordkorea ligger, og et enormt avanceret 
våbenlager. 

Nordkoreas opførsel er skabt af USA's opførsel - 
ikke omvendt. 


Hvad er USA efter? 


USA's stærke militære tilstedeværelse i Østasien 
skyldes ikke Nordkorea - i det sydkinesiske hav er 
der spændinger mellem bl.a. Kina og USA. 

USA er verdens førende økonomiske og militære 
magt - men økonomien er i problemer. Kina er den 
vigtigste økonomiske modstander for USA, og snart 
vil Kinas økonomi overhale USA's. Dette skaber 
spændinger. 


Kina kræver ejerskab over 80 pct. af det 
sydkinesiske hav og bygger kunstige øer for at få 
deres krav igennem internationalt (Filippinerne, 
Vietnam, Malaysia, Sydkorea og Taiwan gør 
nogenlunde det samme i mindre skala). 

Detsydkinesiske havrummerrige fiskemuligheder 
og der er olie og gas i undergrunden. Men vigtigst 
betyder kontrol med havet at man kontrollerer nogle 
af verdens vigtigste handelsruter til søs, og næsten al 
Kinas handel og alle energiressourcer er afhængige 
af disse sejlruter. 

Så der har været mange mindre konflikter mellem 
skibe fra Kina og USA eller USA's lokale allierede. 


Sprængfarligt 

USA har en massiv tilstedeværelse med luft- og 
flådebaser, krigsskibe og soldater i Østasien - og 
lokale allierede. Siden 2013 har USA hele tiden haft 
mindst to krigsskibe i det sydkinesiske hav. Kina har 
til gengæld overfløjet disse krigsskibe med krigsfly 
og opretholdt ”militær luftkontrol' 

I Pentagons plan for en militær konfrontation med 
Kina er kontrol over det sydkinesiske hav centralt. 
Kina har til gengæld oprettet missilsystemer for at 
tilintetgøre angribende amerikanske krigsfly. 

Hvad vi ser i det sydkinesiske hav er et potentielt 
sprængfarligt sammenstød mellem nogle afverdens 
største magter i kampen om større økonomisk magt 
- ien situation, hvor en langvarig global økonomisk 
krise presser alles økonomi. 

Konflikten med Nordkorea tillader USA at styrke 
båndene til sine lokale allierede, og at presse Kina 
militært. 


En anden verden er mulig 

De militære spændinger vokser over hele verden 
— flere steder er det supermagter, der i mindre eller 
større grad, dækket ind bag lokale allierede, står 
overfor hinanden. 

Dette viser systemets vanvid: dem i toppen af 
samfundet er klar til at risikere krige for at pleje 
deres økonomiske interesser. 

Det vi ser med Nordkorea og USA lige nu er 
vanvittigt - men Trumps og Kim Jong Uns vanvid 
udstiller bare det kapitalistiske systems vanvid. 

Vi kan skabe en verden der er til at leve i - men 
det kræver et opgør med det vanvittige kapitalistiske 
system, som skaber krige, sult og klimakatastrofer. 


Kornilov-kuppe 

August: General 

Kornilovs MUD mislykkes - 
Dobbeltmagts-situationen 
fortsætter og polariseringen 
skærpes. 





Af Lene Junker 


Som berettet om i Socialistisk Arbejderavis 
nr. 260 om Julidagene forsøgte bolsjevikkerne 
i juli 1917 at forhindre at Petrograd- 
arbejdernes utilfredshed med krigen og 
februar-revolutionens manglende resultater, 
blev til en åben konfrontation med både 
den provisoriske regering, ledet af Kerensky 
og sovjetten ledet af mensjevikkerne og de 
socialrevolutionære i juli. 

Detlykkedes, men det medførte voldsomme 
angreb på bolsjevikkerne, bl.a. fængslinger og 
ødelæggelse af deres kontorer. Det varede 
dog kun kort tid, for flere arbejdergrupper 
tilsluttede sig deres ideer om revolution 
på grundlag af deres egne erfaringer i juli- 
dagene. 

Det betød, at de nu nød større opbakning 
i Petrogradsovjetten, selvom de først vandt 
flertallet i senere. 

Også den forværrede økonomiske situation 
og Kerensky-regeringens upopulære 
beslutninger om bl.a. at genindføre 
dødsstraffen, gav bolsjevikkernes mere vind 
i sejlene, ligesom undertrykkelsen af dem, 
forøgede deres popularitet blandt arbejderne. 


Regeringens krise forværres 

I slutningen af juli stod regeringen overfor 
en social-, politisk-, militær- og økonomisk 
krise, som blev stadig dybere. 

Fødevaremangel, inflation, opløsning, 
militære nederlag og uro blandt bønderne - 
alt sammen tjente på den ene side til at nære 
de revolutionære ideer. På den anden side gav 
det også anledning til et akut alarmberedskab 
iden herskende klasse. 

Regeringen var ude af stand til at handle, og 
den herskende klasse begyndte nu målrettet 
atlede efter andre udveje. Nogle mente at, en 
tysk sejr i krigen var at foretrække, for det ville 






Sene 
ø? ”; 
ng 
- 

U £ vÆ9 
sd i 
støre 
er 
' 





” kr 


…— i « 
. . 
« >, å + 
E 


knække revolutionen og sovjetmagten. 
Men idéen om en stærk mand, der skulle 
frelse Rusland fra det revolutionære anarki 


var fremherskende og havde opbakning 
blandt det største borgerlige parti, Kadetterne, 
Industriforeningen og godsejernes forening. 


Generalernes militærkup 

Et militært kup synes uundgåeligt. Selv 
Kerensky havde åbnet op for den mulighed 
overfor Ruslands Militærkommando. Hans 
mål var et skabe et diktatur under ledelse af 
sig selv og skaffe sig af med bolsjevikkerne og 
sovjetterne. Men den militære ledelse havde 
andre forslag. De pegede på den ny leder af 
Militærkommandoen, general Kornilov. 

Kornilov mente ikke, der var stor forskel på 
moderate socialister og bolsjevikkerne. Det 
var jo sovjetterne, som fra starten havde skabt 
dette kaos. De var den indre fjende. 

Kornilov blev samlingspunktet for alle 
kontrarevolutionære kræfter i Rusland og 11. 
august proklamerede han, at det var høje tid 
at få hængt alle de tyske agenter og spioner, 
som han beskyldte Lenin at stå i spidsen for. 

To uger senere befalede han at omdirigere 
den russiske hær til at gå imod Petrograd. 
Kornilovs plan var helt enkelt at indtage 
byen militært den 28. august og indføre 
undtagelsestilstand . 

Kerensky tilbød nu Kornilov en plads i 
en national samlingsregering. Generalen 
svarede, at en sådan regering skulle være 
under ledelse af ham selv og at Kerensky 
hellere måtte forlade Petrograd med det 
samme. Stillet overfor den kendsgerning 
vendte Kerensky tilbage til sin regering og 
fortalte om det forestående kup. 


Enhedsfront 


Bolsjevikkerne opererede stadig under 
halv-illegale betingelser efter begivenhederne 
i juli. Mange var i fængsel og deres trykkeri 
var ude af drift. Trotskij var i fængsel og 
Lenin skjulte sig i Finland, men da nyheden 
om Kornilovs kup slap ud, kom de hurtigt i 
gang igen. 

Lenin skrev: ” Under disse omstændigheder 
skal bolsjevikkerne arbejde for at vores soldater 


slås mod de kontrarevolutionære soldater. De 
skal under ingen omstændigheder gøre det 
for at beskytte regeringen, men for at beskytte 
revolutionen og forfølge egne mål”. 

Det var enhedsfrontens politik, som her 
blev udmøntet i en situation, hvor det gjaldt 
om at bekæmpe en fælles fjende (Kornilov 
og den herskende klasses kontrarevolution) 
ved at kæmpe sammen i en konkret handling. 

Men det betød ikke, at bolsjevikkerne opgav 
deres revolutionære program eller ophørte 
med at kritisere de mere moderate socialister, 
som de kæmpede sammen med. 


Fælles kamp mod 
kontrarevolutionen 

I hele Rusland blev de lokale sovjetter 
omdrejningspunktet for at forsvare Petrograd. 
Bolsjevikkerne spillede overalt en vigtig rolle. 
Der blev afholdt massemøder, som angreb 
Kornilov og krævede de fængslede fra juli- 
dagene frigivet. 

Forsvarskommitéer for revolutionen blev 
oprettet og der blev rejst barrikader, gravet 
grøfter og sat pigtråd op i forsvaret for 
Petrograd. Fabrikskommitéer blev dannet til 
at fordele våben og forsyninger. 

Men det var jernbane- og telegraf- 
arbejderne, som helt konkret afskar Kornilov 
kontrarevolutionære soldater fra at indtage 
Petrograd og knuse revolutionen. 

Telegrafarbejderne sørgede for at vigtige 
telegrammer aldrig kom frem og at Kornilovs 
stab var ude af stand til at kommunikere med 
hinanden. Jernbanearbejderne sørgede for at 
de tog, som skulle føre soldater og materiel til 
Petrograd, endte et helt andet sted. 

Kornilovs soldater blev omringet af 
revolutionære fra Petrograd, som via flyers 
og samtaler fortalte dem, hvad de skulle have 
været brugt til. Det viste sig, at Kornilovs 
soldater slet ikke var informeret om, hvad 
de egentlig skulle i Petrograd. Da det gik op 
for dem, begik de mytteri og tilsluttede sig 
revolutionen. 

Kornilovs hær gik i opløsning og der 
blev aldrig en kamp om Petrograd. 
Kontrarevolutionen var slået fejl. 

Rusland bevæger sig til 
venstre 

Bolsjevikkerne i særdeleshed forøgede 
deres opbakning. Som Trotsky forklarer: 

”Vores fremgang blev muliggjort af vores 
dobbeltsidede politik. Samtidig med at vi 
deltog i forreste linie mod Kornilov, så tog 
vi aldrig det mindste ansvar for Kerenskij- 
regeringen. Tværtimod så anklagede vi ham 
både for at være ansvarlig for det reaktionære 
angreb og være ude af stand til at modgå det. 
Således forberedte vi det politiske grundlag for 
Oktober-revolutionen, 

idéer til at forstå 





og styrte systemet 


Interview med Joseph Choonara 
om marxismens relevans i dag. 


”Det ville være tåbeligt at sige, at verden er 
præcis som Marx beskrev den i "Kapitalen'. 
Imidlertid er det også vigtigt at forstå, at 
Marx i ”Kapitalen” havde et specifikt projekt 
om, i generelle vendinger, at afdække det 
kapitalistiske samfunds bevægelseslove, frem 
for at beskrive Victoriatidens kapitalisme i 
Storbritannien”. 

Det siger Joseph Choonara, medlem af 
Internationale Socialisters britiske søsterparti 
SWP og forfatter til en ny introduktion til Karl 
Marx' hovedværk ”Kapitalen'. 

”I den forbindelse trækker Marx en del på 
kapitalismen i hans tid, og bruger det til at 
illustrere og føre sin argumentation gennem 
bogen. Men selv her, er én af de ting, som 
slår mig ved genlæsning af Kapitalen 150 år 
senere, ikke så meget, at alt er ændret, men 
at der fortsat er slående paralleller. 

Oplevelsen af fornedrelse og 
fremmedgørelse på arbejdspladsen, selvom 
den ikke er så slem som Victoriatidens 
Storbritannien, vækker helt sikkert genklang 
i nutidens Storbritannien. Og i nogle 
henseender er de metoder, som anvendes i 
traditionelle kapitalistiske fabrikker, blevet 
generaliseret ind i områder af økonomien 
som servicesektoren, den offentlige sektor 
OSV.. 

Og hvis man ser på kapitalismen som 
globalt system, er der tydeligvis elementer af 
den fornedrelse af den britiske arbejderklasse, 
som Marx beskrev, der bliver gentaget. 
Man kan f.eks. se på tæppeindustrien i 
Pakistan, hvor der er omfattende brug af 
børnearbejde eller endda fabrikker i Kina, 
hvor arbejdsforholdene er så forfærdelige, at 
der opsættes ”selvmordsnet” for at forhindre 
folk i at begå selvmord ved at hoppe ud fra 
taget” forklarer Choonara. 

Udbytning er indbygget i 
kapitalismen 

”Marx forsøger at redegøre for den måde, 
hvorpå kapitalisme afnatur er er et udbyttende 
system. I den forstand er kapitalismen det 
seneste i en række af klassedelte samfund, 
der går tilbage til de antikke slavesamfund 
i Grækenland og Rom eller de feudale 
samfund, der fandtes før kapitalismen i store 
dele af Europa. 

Marx siger, at vi har en ny type samfund, der 
også er udbyttende, og ydermere kritiserer 
han andre venstrefløjstilgange, der blot så 
kapitalismen som en form for svindel. Så hvis 
man ser på Marx' venstrefløjsrivalers skrifter, 
f.eks. Proudhons, behandles udbytning som 
en form for trick - et almindeligt synspunkt i 
datidens venstrefløjslitteratur. Logikken i det 
er at konkludere, at kapitalismen potentielt 
kan styres på en måde, der ikke er udbyttende. 

Marx siger, at det ikke rigtigt. Så snart man 
har et system, hvor et mindretal bestående 
af kapitalister ejer produktionsmidlerne 
og arbejderne sælger deres arbejdskraft 
til disse kapitalister for at få adgang til 
produktionsmidlerne, har man af natur af 


Ali 


udbyttende proces, hvor værdi pumpes fra én 
klasse og over i hænderne på den herskende 
klasse, der udgør et mindretal. 

Marx siger, at dette er uløseligt forbundet 
med det kapitalistiske system, og hvis man vil 
stoppe udbytningen, må man i sidste ende 
omstyrte kapitalismen.” 


Det ”prekære” arbejde 

Ifølge Choonara kan man også bruge Marx 
tilat analysere den nutidige ”prekæritet”, dsv. 
usikre forhold på ogudenfor arbejdsmarkedet. 

”Niveauet af prekæritet i arbejderklassen 
var uendeligt højere på Marx's tid end i dag. 
Ikke desto mindre er der nogle interessante 
paralleller. Den første og mest indlysende er, 
at Marx taler om et system, hvor kapitalen 
altid er afhængig af at sikre sin adgang til 
arbejdskraft, den kan udbytte. Dette er et 
gensidigt afhængighedsforhold. 

Ofte tales der i den nutidige litteratur 
om, hvordan arbejderne er afhængige af 
kapitalen. Men den udelader det omfang, 
som kapitalen er afhængig af arbejderne 
fra ligningen - og den kollektive magt, som 
arbejderne har, er et resultat deraf. 





For det andet er der nogle mere detaljerede 
argumenter, som Marx fremsætter, der 
er interessante. F.eks. diskuterer han 
gennemførelsen af fabrikslovene, der 
begrænsede arbejdstiden i fabrikkerne. 
De blev indført efter enorme kampe fra 
arbejderbefolkningen, men afspejlede også 
et modsætningsfyldt pres på kapitalen selv. 

På den ene side ønskede de kapitalister, der 
styrede fabrikkerne, at presse arbejdskraften 
så hårdt som muligt. På den anden side 
begyndte dele af den herskende klasse, især 
dem forbundet med staten, at bekymre sig 
om det kapitalistiske systems behov for på 
længere sigt at kunne reproducere sig selv. 

Med andre ord, hvordan bevarer man en 
arbejderklasse, som er sund nok til at blive 
udbyttet? Denne komplicerede tresidige 
kamp mellem forskellige grupper inden for 
den herskende klasse og arbejderklassen førte 
i sidste ende til indførelsen af fabrikslovene i 
midten af det 19. århundrede. 

Her er en interessant pointe, Marx 
fremsætter, at så snart man har gennemført 
disse love på fabrikkerne, er der et pres 
på staten for at udvide disse love til andre 


områder aføkonomien, såsom mere primitive 
industrigrene, for at sikre, at der er lige 
spilleregler på arbejdsmarkedet og for at 
forhindre disse industrigrene i at få en 
konkurrencefordel over det langt mere 
avancerede fabrikssystem. 

Man kan se nogle paralleller i den 
måde, hvorpå selv temmelig ondartede 
højreorienterede regeringer er tvunget til, 
i en vis udstrækning, at regulere dele af 
arbejdsmarkedet.” 


o o Em Em 
Marx må bruges på kreativ vis 

”Marx er involveret i et projekt med at 
stige fra de abstrakte begreber, han udvikler 
i første bind af ”Kapitalen” især i det første 
kapitaler, til de langt mere konkrete begreber, 
han udvikler mod slutningen af værket, især 
itredje bind. 

I princippet kan vi fortsætte denne proces i 
dag, og bruge denne metode til at forstå den 
meget anderledes kapitalisme, der findes i 
dag. 

Hvis man ser på den generation af 
marxister, der fulgte efter Friedrich Engels, 
var de tvunget til at håndtere fremkomsten 
af imperialismen, i takt med, at kapitalens 
enheder blev større og mere sammenfiltrede 
med staten, og kapitalismen blev et system 
med global konkurrence, der fører til 
militærkonflikt mellem stormagterne. 

En hel generation af marxister, der 
omfattede Rosa Luxemburg, Leon Trotskij, 
Lenin, Bukharin, Hilferding osv., var tvunget 
til at tumle med dette spørgsmål. Det gjorde 
de i det store og hele med de kategorier, 
som Marx udvikler i Kapitalen, men de 
forsøgte på kreativ vis at anvende denne 
forståelses-metode til en verden, der var 
under forandring. 

Efter min mening må vi fortsætte denne 
proces i dag. Vi lever stadig i en verden, der 
styres af kapitalismens sociale relationer, 
men det er en meget anderledes verden, så 
vi bliver nødt til at være kreative i måden, vi 
anvender teorien på. 

Den nuværende radikale venstrefløj er 
opstået på et tidspunkt, hvor marxismen 
ideologisk set er relativt perifer på en måde, 
den ikke var tidligere i det 20. århundrede. Så 
det store paradoks er, at vi ser denne enorme 
revival for radikalisme under et fravær af 
nogle af de mest effektive idéer, som kan være 
en guide for og forme denne radikalisme - 
marxismens idéer præget af begrebet om 
arbejderklassens egen befrielse. 

Så jeg mener, at det pålægger den 
nuværende generation af marxister at forsøge 
at gøre disse idéer tilgængelige og sikre sig, at 
de er blandt de ressourcer, som folk, der bliver 
radikaliserede i dag, kan trække på i deres 
forsøg på at forstå, og i sidste ende styrte, 
kapitalismen”, slutter Joseph Choonara. 


Oversat, redigeret og forkortet fra 
Socialist Review nr. 426 af Lars Henrik 
Carlskov. Joseph Choonaras bog”A Reader's 
Guide to Marx's Capital” kan inden længe 
købes på Internationale Socialisters forlag 
wwwmodstand.org. 

I AM NOT 


YOUR 


"The history of the negro 

in America is the history 

of America,” siger Samuel 
L. Jacksons hæse stemme 
hen mod slutningen af 
dokumentarfilmen I Am Not 
Your Negro (2016). 


Af Anna Wolf 





Ordene er den amerikanske forfatter, 
James Baldwins. Filmen, der er instrueret 
af den haitianske instruktør, Raoul Peck, er 
struktureret over Baldwins bogmanuskript 
Remember This House, som han ikke 
nåede at gøre færdigt før sin død i 1987. 

Baldwins selvbiografiske 
erindringsstykker og refleksioner over 
racisme og identitet kædes sammen med 
gamle optagelser med ham, filmklip fra 
det 20. århundrede, fotografier og sange. 
Resultatet bliver et portræt af en mand, 
en befolkning og en kulturel historie i det 
moderne Amerika, dybt infiltreret af et 
racebetinget voldstraume, der endnu ikke 
er blevet gjort op med. 


Medgar, Malcolm, Martin 


1960'erne, hvor Baldwin selv var kommet 
tilbage til USA fra Paris for at deltage i 


borgerrettighedsbevægelsen, danner 
ramme for Baldwins erindringer. 

Årtiet, der så den sidste store oprejsning 
i afroamerikanernes kamp mod 
racisme sideløbende med strejker og 
studenteroprør. Årtiet, der trækker sine 
tråde århundreder tilbage til slaveriet og 
frem til politivold og BlackLivesMatter i 
2010'erne. 

Det blev også årtiet, hvortoneangivende 
sorte aktivister skabte enorme bølger af 
håb om forandring. Baldwin mødte og 
kendte både Medgar Evers, Malcolm X 
og Martin Luther King, Jr. Alle tre blev 
likvideret, før de fyldte 40 år i henholdsvis 
63, 65 og /68. 

Hvert af disse mord blev et slag mod 
bevægelserne ogen yderligere indkapsling 
af den fortvivlelse og vrede, som 60'erne 
også var. For de sorte amerikanere havde 
kampen aldrig været mere udtalt og synlig, 
men det samme gjaldt samfundets dybe 
kløfter og fordrejninger. 

Heltene døde. En efter en. Det er 
oprørende og mildest talt tankevækkende 
at høre Baldwins refleksioner over at vokse 
op som sort barn i et segregeret samfund 
kombineret med filmklip fra Hollywoods 
tidlige dage: hvide helte i euforisk flugt hen 
over det unge Amerikas sletter, mens de 





skyder den ene forfølgende indianer ned 
efter den anden. 

Det går op for dig, at du er indianeren, 
siger Baldwin. 


Only a pawn in their game 

I Am Not Your Negro er et testamente til 
den strukturelle racisme i USA. Den sortes 
historie i Amerika er Amerikas historie - 
Amerika, som vi kender det, er født med 
racismen i sit DNA. 

James Baldwin repræsenterer en 
skikkelse, der selv har været dybt splittet 
på spørgsmålet. 

Billederne af den sorte/ikke-hvide i USA 
har siden satiretegningens, fotografiets, 
filmens mv. fødsel været repræsenteret 
som ”den anden'; gæsten, freaken, slaven, 
monsteret, djævelen - ”the negro”, som han 
udtrykker det i "60'er-jargonen. 

Dette billede opstår i og med den hvide 
(mand)som mennesket, helten, herskeren, 
den alsidige personlighed - ”a man”. 

Dette er den fortælling, der er 
blevet skabt og holdt i live - bevidst og 
ubevidst. Baldwin har også følt vreden, 
desperationen og bitterheden og kunne - 
med rette - have allieret sig med den mest 
sekteriske Black Panther-formation i troen 
på, at den sidste kamp udkæmpes mellem 

sort og hvid. 

For på mange måder gør den det. Slaveri, 
lynchning, segregation og brutal politivold 
er grusomheder begået af hvide mod 
sorte. Medgar Evers blev skudt ned på 
sin bopæl af en Ku Klux Klan-mand. Og 
hvide i USA (og resten af verden) mangler 
stadig en erkendelse af, at den racistiske 
undertrykkelse er lige så meget en del af 
deres (min, vores) arv, som af sortes. 

Men Baldwin ved også, at problemet er 
i hjertet af systemet. For når han siger, at 
den sortes historie er Amerikas, siger han 
også, at det er det kapitalistiske system, der 
ligger til grund for nationens tilblivelse, der 
indeholder racismen. I hjertet af slaveriet 
ligger imperialisme og profitvirksomhed 
bygget på gratis arbejdskraft. 

”Only a pawn in their game,” sang Bob 
Dylan i 1964 i en protestsang om mordet 
på Medgar Evers. Kun en brik i deres spil. 
Racismen er en splittelsesmekanisme, 
der spiller de mennesker, der burde 
stå sammen mod undertrykkelse og 
udbytning, ud mod hinanden. 

Men dens rodfæstethed i ord, lyd og 
billederi den amerikanske (og europæiske) 
arv nødvendiggør, at hvide mennesker 
også sætter sig på tilskuerpladserne for 
en stund. 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 








Kampen fortsætter! 


Torsdag den 3. august 
var over 100 mennesker 
samlet til stormøde om 
vilkårene for reform-ramte 
mennesker i København. 
Allerede inden mødet 

var stemningen meget 
anspændt. 





Af Anne de Haas 


En række demonstrationer med 
stadigt stigende deltagerantal 
viser at folk har fået nok af 
politikernes ansvarsfraskrivelse og 
kynisme - og i særdeleshed nok af 
beskæftigelsesborgmester Anna 
Mee Allerslev, som aktivisterne har 
givet tilnavnet Anna Ansvarsløs og 
b-borgmester. 

Blandt talerne var en læge, som 
fortalte om en undervægtig og 
tandløs narkoprostitueret kvinde, 
som efter tyve års massivt misbrug 
af heroin ikke kan skaffe sig kunder 
længere. Københavns Kommune 
mener at hun kan komme i arbejde 


og gav hende afslag på pension. 

En jurist, en journalist og et 
kommunalbestyrelsesmedlem fra 
Enhedslisten i Norddjurs, som alle 
har specialiseret sig i forholdene 
for reform-ramte, berettede om 
lignende eksempler, og påpegede 
samtidig at det på ingen måde er 
enkelthistorier, men tværtimod 
systematiske lovbrud. 

En synligt berørt ung kvinde med 
voldsomme traumer efter krig og 
børnemishandling fik ordet. Hun 
fortalte at hun havde taget en taxa 
fra psykiatrisk afdeling selvom det 
ødelægger økonomien for resten af 
måned: 

"Jeg er kommet hele vejen for at 
se dig i øjnene, Anna, og fortælle dig 
at du fuldstændig smadrer folks liv! 
Folk der kommer på kontanthjælp 
er fanget. De kommer aldrig ud af 
systemet igen” 

Anna Mee fik flere gange ordet 
under den efterfølgende diskussion. 
Hun roste sine embedsmænd til 
skyerne, ignorerede spørgsmål 


vedrørende sagsbehandlernes 
elendige arbejdsforhold og 
skød adskillige gange skylden 
på Enhedslisten. Og det selvom 
det ekstreme dyk i tildelingen af 
pensioner er sket i 2014-2015 med 
hende selv på borgmesterposten. 


Vær med! 

Anna Mee undlod konstant at svare 
på konkrete spørgsmål, hvilket 
skabte stigende vrede og frustration 
i forsamlingen. 

Mødet sluttede med kampråb og 
en vred, men optimistisk stemning. 
Kampen fortsætter! Sammen er vi 
stærkere! 

Der er planlagt flere 
demonstrationer i den kommende 
tid. Næste gang ved Jobcenter 
Lærkevej den 19. september kl. 11.00 
når endnu en meget alvorligt syg 
kvinde bliver behøver vores støtte. 
Kom med! 


Se mere: find JOBCENTRETS OFRE 
og Næstehjælperne på Facebook. 


Det er her det sker 


Møderne er åbne for alle 


interesserede. Møde-emnerne 


kan ændre sig i løbet af avis- 
ens udgivelsesperiode. Se 
de seneste opdateringer på 
socialister.dk/moeder 


København 


Mødes kl. 19.00 i Christian- 
shavns Beboerhus, Dronnin- 
gensgade 34. Studiekreds 
bliver holdt på Amager. For 
tilmelding og mere info kontakt 
Sabina, 2988 4273. 


14/9: Hvordan vinder vi kampen 
mod umenneskelig jobpolitik? 
21/9: IS Ugen Der Gik 

28/9: Læserarrangement - Social- 
istisk Arbejderavis fremadrettet 
5/10: IS Ugen Der Gik 


Odense 


Mødes hver torsdag kl. 19.00 i 
Ungdomshuset, Nørregade 60. 
Kontakt Jens, 2426 8023, for 
mere info. 


19. september: Kommunalvalg, 
hvad er vores rolle? 

26. september: Socialisme for 
begyndere 

3. oktober: Imperialisme i Asien 
10: oktober: Kapitalen 150 år 
efter 


IS/U Odense på Face- 
book: facebook.com/ 
groups/703272553037371/ 


Århus 


Mødes hver anden tirsdag kl. 
19.30 i Studenternes Hus, 
lokale 2.2, Nordre Ringgade 3. 
Kontakt Hans Erik, 6128 9615, 
for mere info. 


26. september: Marxistisk økono- 
mi 2: Hvorfor kommer systemet 

i krise? 

10. oktober: Hvis interesser var- 
etager uddannelsessystemet? 


Socialistisk Arbejderavis: facebook. 
com/SocialistiskArbejderAvis 
Internationale Socialister/ISU: 
facebook.com/groups/intsoc/ 

Førtidspensionsreformen 
og sagsbehandling 


Førtidspensionsreformen blev vedtaget af den tidligere 
SR regering og trådte i kraft i 2013. Førtidspension- 
sreformen har betydet, at folk under 40 år ikke kan få 
tilkendt førtidspension, men derimod et ressourcefor- 
løb. Erfaringer viser dog, at det er meget svært at få 
tilkendt et ressourceforløb. Hvis man er meget syg, 
holdes man hen med den undskyldning, at man må 
afvente og se, om man skulle få det bedre. Det sker 
på trods af, at der står i loven, at hensigten med res- 
sourceforløbet kan være afklaring af sygdom, og hvad 
vedkommende kan og ikke kan. 


Derudover har reformen styrket en aktiv beskæft- 
igelsesindsats overfor borgere, som ikke har nogen 
eller har en meget lille arbejdsevne som følge af 
kronisk sygdom eller handicap. 


DS (Dansk Socialrådgiverforening) anbefaler at 30- 
45 sager pr. sagsbehandler vil være passende for 
ressourceforløb, fleksjob og ansøgninger om førtid- 
spension. 

I Københavns Kommune har medarbejderne op til 225 
sager.! fx Norddjurs har sagsbehandlerne gennem- 
snitligt 53 sager. I Københavns Kommune blev over 
1000 borgere i 2010 tildelt førtidspension. I 2015 er 
antallet faldet til omkring 300. 


I Københavns Kommune er 1,29 borgere på førtid- 
spension pr. 10.000. I landets øvrige kommuner er 
3,73 på førtidspension pr. 10.000. I København er 
1,64 borgere tilkendt flexjob pr. 10.000. I de øvrige 
kommuner er tallet 8,17. 


Kilde: Tal fra Ankestyrelsen, Dansk Socialrådgiver- 
forening og Ulf Baldrian Kudsk Harbo Byrådsmedlem for 
Enhedslisten Norddjurs 


Det var det dominerende kampråb 

fra omkring 300 vrede borgere, som 
demonstrerede foran jobcentret på 
Lærkevej i København den 17. juli for 
at støtte Vladimira, som var indkaldt til 
samtale i jobcentret fra sit sygeleje. 





Af Pernille Cauchi 


Men de demonstrerede også, fordi de har fået nok af en 
nådesløs sagsbehandling fra jobcentret og for at vise, at de 
har erstattet deres individuelle magtesløshed og frustration 
med kollektiv aktion. 

Foreningerne Jobcentrets Ofre og Næstehjælperne 
var gået sammen for igen at gøre opmærksom på de 
uanstændig vilkår, som førtidspensionsreformen og 
kontanthjælpsloftet giver borgere. 

Førtidspensionsreformen, som blev indført af den 
tidligere SR-regering i 2013, byder de svageste og mest 
udsatte borgere i vores samfund endeløse jobprøvninger, 
ressourceforløb og en ofte krævende og udsigtsløs 
sagsbehandling. 

Kontanthjælpsloftet, som trådte i kraft i 2016, indført af 
Venstre-regeringen med støtte fra DF, LA og K, efterlader 
mange borgere i fattigdom med ydmygende møder med 
sagsbehandlere, der forholder sig til alt fra deres kropsvægt, 
til hvilke fornødenheder de burde kunne undvære. 

De forsøger at få pengene til at strække i dagligdagen og 
mange beretter om stribevis af jobansøgninger, afslag og 
nyttesløse kurser. 


Opmærksomhed 

Demonstranterne på Lærkevej fik endelig den 
opmærksomhed, som de har kæmpet for igennem de 
sidste mange år. Kim Madsen blev efterfølgende inviteret 
i Deadline og Linda Villadsen, en af medstifterne i 
Næstehjælperne fik en lang personlig artikel i Information 
den 22. juli og blev inviteret til Pl debat. 

”Vi har forsøgt igennem flere år at få kontakt til 
politikerne inde på Christiansborg og demonstreret 
derinde flere gange. Vi bliver ikke hørt. Hvad skal vi så 
gøre?”, udtaler Kim Madsen, formand for Jobcentrets Ofre 
i Deadline den 23. juli. 

Anna Mee Allerslev, den radikale 
beskæftigelsesborgmester, som forsøgte at forsvare 
sagsbehandlingen i Københavns Kommune, havde 
svært ved at få ørenlyd til demonstrationen ved Lærkevej 
og havde endnu sværere ved at forklare Københavns 
Kommunens forargelige tal både i forhold til tildeling 

Sammen er vi Blærkere: 


Fotos: Marianne Rasmussen 


Der er arrangeret en 

række demonstrationer i 
kølvandet på sommerens 
protester mod jobcentrets 
uanstændige behandling af 
syge og arbejdsløse. 


ka Den 12. september var der 

åd demonstration arrangeret 
af aktivister fra Jobcentrets 
Ofre. Blandt talerne var 
Jan Hoby (LFS) og Pelle 
Dragsted (EHL) 


af førtidspension og flexjob, men også antal sager pr. 
sagsbehandler (se faktaboks 1). 


ikke kun os 

Kim Madsen fortsætter: ”Det handler jo ikke kun om 
os, det handler jo også om sagsbehandlerne. Dem vil vi 
meget gerne have ind i kampen, fordi de sidder med nogle 
horrible arbejdsforhold.” 

Næstehjælperne var mødt talstærkt op for at bakke 
op om Vladimira. Carsten Larsen, som er medstifter af 
Næstehjælperne, er dogikke i tvivl om, hvad der skal til, for 
at man for alvor kan rykke politikerne. Han sagde blandt 
andet i sin 1. maj tale i Fælledparken i år: 

”Hvem af os drømmer ikke om, at fagforeningerne kalder 
til generalstrejke? Og hvem har ikke hede fantasier om 
50.000 vrede demonstranter på Christiansborg slotsplads? 
Jeg har i hvert fald.… 

Men jeger bange for, at vimå væbne os med tålmodighed. 
MEGET Tålmodighed. Og vi må indse, at vi SELV må 
handle”. Og han fortsatte: 

Magthaverne "har gjort, hvad de kunne for at stigmatisere 
og udskamme hele grupper i befolkningen og spille dem 
ud mod hinanden. Arbejdere mod arbejdsløse. Flygtninge 
mod danskere og dem der ”betaler” og dem der ”nasser'” 


25.000 medlemmer 


Gruppen af vrede, tidligere magtesløse borgere vokser 
dag for dag, Tilsammen tæller de to foreninger ifølge Kim 
Madsen omkring 25.000 medlemmer. Demonstrationerne 
ved Lærkevej er klare eksempler på, at når borgerne samles 
mod uretfærdighed og er mange nok, så lytter politikerne. 

Det er også klart, at grupper som disse ikke alene 
kan ændre lovgivningen. Men Jobcentrets Ofre og 
Næstehjælperne spiller en vigtig rolle i forhold til at ændre 
folks bevidsthed om vilkår for kontanthjælpsmodtagere og 
førtidspensionister og finde solidariteten frem på tværs af 
de kunstige skel, der skabes mellem os. 

De to grupper i København har arrangeret et stormøde 
med beskæftigelsesministeren i BJMFs lokaler i Valby den 
3. august. Den næste demonstration, som er til støtte for 
Charlotte, som skal til møde i rehabiliteringsteamet, er 
indkaldt ved Jobcentret på Lærkevej den 14. august kl. 
14:30. 

Det må vise sig, om kravet om anstændig behandling 
smitter af på Jobcentrets medarbejdere, så det denne 
gang kan lykkes at få de ansatte og deres fagforeninger til 
at deltage idemonstrationen for bedre arbejdsvilkår og en 
fair sagsbehandling. 





Socialistisk 

